02006X1227(03) — SK — 27.12.2006 — 000.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente





Opravené a doplnené:









▼B

▼C1

Predpis Európskej hospodárskej komisie Organizácie spojených národov (EHK/OSN) č. 107 – Jednotné ustanovenia pre homologizáciu vozidiel kategórie M2 alebo M3 z hľadiska ich celkovej konštrukcie

Revízia 1

Obsahuje platný text vrátane:

série zmien 01 predpisu – dátum nadobudnutia platnosti: 12. august 2004

korigenda 1 – 19. 10. 2004

korigenda 2 – 25. 1. 2006

1. ROZSAH PÔSOBNOSTI

1.1. Tento predpis sa vzťahuje na každé jednopodlažné, dvojpodlažné, pevné alebo kĺbové vozidlo kategórie M2 alebo M3 ( 1 ).

1.2. Avšak požiadavky tohto predpisu sa neuplatňujú na tieto vozidlá:

1.2.1. vozidlá určené na zabezpečenú prepravu osôb, napr. väzňov;

1.2.2. vozidlá špeciálne určené na prepravu zranených alebo chorých osôb (sanitky);

1.2.3. mimocestné vozidlá;

1.2.4. vozidlá osobitne určené na prepravu školákov.

1.3 Požiadavky tohto predpisu sa vzťahujú na nasledovné vozidlá len v takom rozsahu, v akom sú zlučiteľné s ich plánovaným použitím a funkciou:

1.3.1. vozidlá určené pre políciu, bezpečnostné a ozbrojené sily;

1.3.2. vozidlá s miestami na sedenie, len keď vozidlo stojí, ktoré však nie sú určené na prepravu viac než 8 osôb (okrem vodiča), keď je vozidlo v pohybe. Príkladmi takých vozidiel sú pojazdné knižnice, kostoly a zdravotnícke zariadenia. Sedadlá v takých vozidlách, ktoré sa môžu používať pri pohybe vozidla, musia byť pre používateľov zreteľne označené.

2. DEFINÍCIE

Na účely tohto predpisu:

2.1. „Vozidlo“ znamená vozidlo kategórie M2 alebo M3 v rozsahu platnosti stanovenom v bode 1 vyššie.

2.1.1. Vozidlá s kapacitou nad 22 cestujúcich okrem vodiča sú rozdelené do troch tried:

2.1.1.1. „trieda I“: vozidlá konštruované s miestami pre stojacich cestujúcich, umožňujúce častý pohyb cestujúcich;

2.1.1.2. „trieda II“: vozidlá konštruované hlavne na prepravu sediacich cestujúcich a tak, aby umožnili prepravu stojacich cestujúcich v uličke a/alebo v priestoroch, ktoré nie sú väčšie než priestor pre zdvojené sedadlá;

2.1.1.3. „trieda III“: vozidlá konštruované výhradne na prepravu sediacich cestujúcich.

2.1.1.4. Vozidlo môže patriť do viac než jednej triedy. V takom prípade môže byť homologizované pre každú zodpovedajúcu triedu.

2.1.2. Vozidlá s kapacitou nepresahujúcou 22 cestujúcich okrem vodiča sú rozdelené do dvoch tried vozidiel:

2.1.2.1. „trieda A“ vozidlá určené na prepravu stojacich cestujúcich; vozidlo tejto triedy má sedadlá a môže mať miesta pre stojacich cestujúcich;

2.1.2.2. „trieda B“ vozidlá, ktoré nie sú určené na prepravu stojacich cestujúcich; vozidlo tejto triedy nemá miesta pre stojacich cestujúcich.

2.1.3. „Kĺbové vozidlo“ znamená vozidlo skladajúce sa z dvoch alebo viacerých pevných častí spojených navzájom kĺbovou časťou; oddelenia pre cestujúcich v každej časti sú navzájom prepojené tak, aby sa cestujúci mohli medzi nimi voľne pohybovať; pevné častí sú spojené nastálo tak, že sa môžu oddeliť len pomocou zariadení, ktoré sa bežne nachádzajú v dielňach.

2.1.3.1. „Dvojpodlažné kĺbové vozidlo“ znamená vozidlo skladajúce sa z dvoch alebo viacerých pevných častí spojených navzájom kĺbovou časťou; oddelenia pre cestujúcich každej časti sú navzájom prepojené aspoň na jednom podlaží tak, aby sa cestujúci mohli medzi nimi voľne pohybovať; pevné časti sú spojené nastálo tak, že sa môžu oddeliť len pomocou zariadení, ktoré sa bežne nachádzajú v dielňach.

2.1.4. „Nízkopodlažný autobus“ je vozidlo triedy I, II alebo A, v ktorom minimálne 35 % plochy pre stojacich cestujúcich (alebo jeho prednej časti v prípade kĺbových vozidiel, alebo v spodnej časti v prípade dvojpodlažných vozidiel) tvorí samostatná plocha bez schodíkov, ktorá zahŕňa prístup minimálne k jedným prevádzkovým dverám.

2.1.5. „Karoséria“ znamená samostatnú technickú jednotku, ktorá obsahuje úplné špeciálne vnútorné a vonkajšie vybavenie vozidla.

2.1.6. „Dvojpodlažné vozidlo“ znamená vozidlo, v ktorom je priestor pre cestujúcich usporiadaný aspoň čiastočne v dvoch nad sebou ležiacich rovinách a na hornom podlaží nie je zabezpečený priestor pre stojacich cestujúcich.

2.1.7. „Samostatná technická jednotka“ znamená zariadenie, ktoré je súčasťou vozidla a ktoré môže byť samostatne homologizované, ale len vo vzťahu k jednému alebo viacerým špecifikovaným typom vozidla.

2.2. „Definícia typu/typov“:

2.2.1. „Typ vozidla“ znamená vozidlá, ktoré sa nelíšia v týchto podstatných aspektoch:

a) výrobca karosérie;

b) výrobca podvozku;

c) koncepcia konštrukcie vozidla (> 22 cestujúcich alebo ≤ 22 cestujúcich);

d) koncepcia konštrukcie karosérie (jednopodlažná/dvojpodlažná, kĺbová, nízkopodlažná);

e) typ karosérie, ak bola karoséria homologizovaná ako samostatná technická jednotka.

2.2.2. „Typ karosérie“ na účely homologizácie karosérie ako samostatnej technickej jednotky znamená kategóriu karosérií, ktoré sa nelíšia v týchto podstatných aspektoch:

a) výrobca karosérie;

b) koncepcia konštrukcie vozidla (> 22 cestujúcich alebo ≤ 22 cestujúcich);

c) koncepcia konštrukcie karosérie (jednopodlažná/dvojpodlažná, kĺbová, nízkopodlažná);

d) hmotnosť úplne vybavenej karosérie vozidla a s prípustnou odchýlkou 10 %;

e) špecifikované typy vozidla, na ktoré sa môže typ karosérie montovať.

2.3. „Homologizácia vozidla alebo samostatnej technickej jednotky“ znamená homologizáciu typu vozidla alebo typu karosérie podľa bodu 2.2 z hľadiska konštrukčných charakteristík špecifikovaných v tomto predpise.

2.4. „Nadstavba“ znamená časť karosérie vozidla, ktorá prispieva k pevnosti vozidla v prípade prevrátenia.

2.5. „Prevádzkové dvere“ znamenajú dvere používané cestujúcimi za normálnych okolností, pričom vodič sedí na svojom sedadle.

2.6. „Dvojité dvere“ znamenajú dvere umožňujúce dva prístupové alebo im ekvivalentné priechody.

2.7. „Posuvné dvere“ znamenajú dvere, ktoré sa môžu otvárať alebo zatvárať len posunom po jednej alebo niekoľkých priamych alebo približne priamych koľajničkách.

2.8. „Núdzové dvere“ znamenajú dvere, ktoré môžu cestujúci používať ako východ len výnimočne a najmä v prípade núdze.

2.9. „Núdzové okno“ znamená okno, ktoré nemusí byť nutne zasklené a ktoré je určené pre cestujúcich ako východ len v prípade núdze.

2.10. „Dvojdielne alebo viacdielne okno“ znamená núdzové okno, ktoré keď je rozdelené na dve alebo viaceré časti imaginárnou vertikálnou priamkou alebo priamkami (alebo rovinou, poprípade rovinami), má dve alebo niekoľko častí, z ktorých každá zodpovedá, pokiaľ ide o rozmery a prístup, požiadavkám vzťahujúcim sa na normálne núdzové okno.

2.11. „Únikový prielez“ znamená otvor na streche alebo podlahe, ktorý je určený pre cestujúcich ako núdzový východ len v prípade núdze.

2.12. „Núdzový východ“ znamená núdzové dvere, núdzové okno alebo únikový prielez.

2.13. „Východ“ znamená prevádzkové dvere, spojovacie schodisko, polovičné schodisko alebo núdzový východ.

2.14. „Podlaha alebo podlažie“ znamená tú časť karosérie, na povrchu ktorej spočívajú nohy stojacich cestujúcich, nohy sediacich cestujúcich, vodiča a člena posádky a na ktorej môžu byť namontované sedadlá.

2.15. „Ulička“ znamená priestor umožňujúci cestujúcemu prístup z ktoréhokoľvek sedadla alebo radu sedadiel, ku ktorémukoľvek sedadlu alebo radu sedadiel alebo ku ktorémukoľvek prístupovému priechodu od prevádzkových dverí alebo k nim, alebo od spojovacieho schodiska alebo k nemu a k akejkoľvek ploche pre stojacich cestujúcich; ulička nezahŕňa:

2.15.1. priestor 300 mm pred každým sedadlom; s výnimkou prípadu, kde bočne orientované sedadlo je umiestnené nad podbehom kolesa, v takom prípade môže byť tento rozmer zmenšený na 225 mm;

2.15.2. priestor nad povrchom schodu alebo schodiska; alebo

2.15.3. akýkoľvek priestor, ktorý umožňuje prístup iba k jednému sedadlu alebo k jednému radu sedadiel, alebo k dvojici priečnych sedadiel obrátených proti sebe alebo k radu sedadiel.

2.16. „Prístupový priechod“ znamená priestor zasahujúci dovnútra vozidla od prevádzkových dverí k najvzdialenejšej hrane horného schodíka (hrana uličky), spojovacieho schodiska alebo polovičného schodiska. Tam, kde nie je pri dverách žiadny schod, sa za prístupový priechod považuje priestor, ktorý sa meria podľa bodu 7.1.1. prílohy 3 do vzdialenosti 300 mm od východzej polohy čelnej plochy vnútorného povrchu dvojitého panelu.

2.17. „Priestor pre vodiča“ znamená priestor určený len pre vodiča s výnimkou prípadu núdze a zahŕňa sedadlo vodiča, volant, ovládače, prístroje a iné zariadenia potrebné na riadenie alebo prevádzkovanie vozidla.

2.18. „Hmotnosť vozidla v pohotovostnom stave“ znamená hmotnosť nenaloženého vozidla s karosériou a so spojovacím zariadením v prípade ťažného vozidla v pohotovostnom stave, alebo hmotnosť podvozku s kabínou, ak výrobca nenamontuje karosériu, a/alebo so spojovacím zariadením [vrátane chladiaceho média, olejov, 90 % paliva, 100 % iných kvapalín okrem úžitkovej vody, náhradného kolesa a vodiča (75 kg)] a u autobusov a autokarov hmotnosť člena posádky, ak je vo vozidle sedadlo pre člena posádky.

2.19. „Technicky prípustná maximálna celková hmotnosť vozidla (M)“ znamená maximálnu hmotnosť vozidla závisiacu od jeho konštrukcie a výkonu a stanovenú výrobcom. Technicky prípustná maximálna celková hmotnosť sa použije na stanovenie kategórie vozidla

2.20. „Cestujúci“ znamená osobu inú než vodič alebo člen posádky.

2.21. „Cestujúci so zníženou pohyblivosťou“ znamená všetky osoby, ktoré majú ťažkosti pri používané verejnej dopravy, napríklad invalidné osoby (vrátane osôb s poškodením zmyslových orgánov alebo s duševným poškodením a osôb v invalidných vozíkoch), zdravotne postihnuté osoby, osoby nízkeho vzrastu, osoby s ťažkou batožinou, osoby vyššieho veku, tehotné ženy, osoby s nákupnými vozíkmi a osoby s deťmi (vrátane detí sediacich v detských skladacích kočíkoch).

2.22. „Osoba používajúca invalidný vozík“ znamená osobu, ktorá zo zdravotných dôvodov alebo z dôvodu invalidity používa na pohyb invalidný vozík.

2.23. „Člen posádky“ znamená osobu s funkciou spoluvodiča alebo prípadného pomocníka.

2.24. „Priestor pre cestujúcich“ znamená priestor určený pre cestujúcich okrem akéhokoľvek priestoru, ktorý zaberajú pevne zabudované zariadenia ako sú bary, kuchynky, toalety alebo priestory pre batožinu alebo tovar.

2.25. „Mechanicky ovládané prevádzkové dvere“ sú prevádzkové dvere ovládané výlučne inou silou ako svalovou a ktorých otváranie a zatváranie, ak nie je ovládané automaticky, je diaľkovo ovládané vodičom alebo členom posádky.

2.26. „Automaticky ovládané prevádzkové dvere“ znamenajú prevádzkové dvere ovládané mechanicky, ktoré sa môžu otvoriť (inak než pomocou núdzového ovládania) len po aktivácii ovládača cestujúcim a po aktivácii ovládača vodičom a ktoré sa opäť automaticky zatvoria.

2.27. „Zariadenie brániace spusteniu motora“ znamená zariadenie, ktoré zabráni uviesť vozidlo do pohybu.

2.28. „Vodičom ovládané prevádzkové dvere“ znamenajú prevádzkové dvere, ktoré bežne otvára a zatvára vodič.

2.29. „Sedadlo pre telesne postihnutých“ znamená príslušne označené sedadlo s dodatočným priestorom pre cestujúceho so zníženou pohyblivosťou.

2.30. „Nastupovacie zariadenie“ znamená zariadenie, ktoré uľahčuje prístup invalidným vozíkom do vozidiel, medzi takéto zariadenia patria napr. zdvíhacie zariadenia, rampy atď.

2.31. „Spúšťací systém“ znamená systém, ktorý spustí a zdvihne celkom alebo čiastočne konštrukciu vozidla vo vzťahu k normálnej jazdnej polohe.

2.32. „Zdvižné zariadenie“ znamená zariadenie alebo systém s plošinou, ktoré sa môžu zdvihnúť alebo spustiť tak, aby umožnili cestujúcim prechod medzi podlahou priestoru pre cestujúcich a vozovkou alebo obrubníkom.

2.33. „Rampa“ znamená zariadenie na premostenie medzery medzi podlahou priestoru pre cestujúcich a vozovkou alebo obrubníkom.

2.34. „Prenosná rampa“ znamená rampu, ktorá sa môže oddeliť od konštrukcie vozidla a môže ju rozložiť vodič alebo člen posádky.

2.35. „Odmontovateľné sedadlo“ znamená sedadlo, ktoré sa môže ľahko z vozidla odstrániť.

2.36. „Predná časť“ a „zadná časť“ znamená prednú alebo zadnú časť vozidla podľa normálneho smeru jazdy a príslušne sa chápu aj pojmy „predný“, „najprednejší“, „zadný“, „najzadnejší“ atď.

2.37. „Spojovacie schodisko“ znamená schodisko, ktoré umožňuje spojenie medzi horným a dolným podlažím.

2.38. „Oddelený priestor“ znamená priestor vo vozidle, ktorý môže byť obsadený cestujúcimi alebo posádkou počas používania vozidla a ktorý je oddelený od každého iného priestoru pre cestujúcich alebo posádku okrem prípadu, keď prepážka umožňuje cestujúcim pohľad do vedľajšieho priestoru pre cestujúcich, a je spojený s uličkou bez dverí.

2.39. „Polovičné schodisko“ znamená schodisko z horného podlažia, ktoré končí pri núdzových dverách.

3. ŽIADOSŤ O HOMOLOGIZÁCIU

3.1. Žiadosť o homologizáciu:

a) typu vozidla alebo

b) typu samostatnej technickej jednotky, alebo

c) typu vozidla vybaveného karosériou už homologizovanou ako samostatná technická jednotka

z hľadiska konštrukčných znakov predkladá výrobca vozidla alebo jeho riadne splnomocnený zástupca.

3.2. V prípade žiadosti o homologizáciu vozidla zostaveného montážou podvozku s homologizovanou karosériou sa pojem výrobca vzťahuje na subjekt, ktorý vykonal montáž.

3.3. Vzor informačného dokumentu vzťahujúceho sa ku konštrukčným charakteristikám je uvedený v prílohe 1 časti 1.

3.3.1. Dodatok 1: pre typ vozidla.

3.3.2. Dodatok 2: pre typ karosérie.

3.3.3. Dodatok 3: pre typ vozidla vybaveného karosériou už homologizovanou ako samostatná technická jednotka.

3.4. Technickej organizácii zodpovednej za vykonávanie homologizačných skúšok sa predvedie vozidlo(-á) alebo karoséria(-e) reprezentujúce typ, ktorý má byť homologizovaný.

4. HOMOLOGIZÁCIA

4.1. Ak vozidlo alebo karoséria predložené na homologizáciu podľa tohto predpisu spĺňajú požiadavky podľa bodu 5, tomuto vozidlu alebo karosérii sa homologizácia udelí.

4.2. Každému homologizovanému typu vozidla sa pridelí homologizačné číslo. Jeho prvé dve číslice (v súčasnosti 01, čo zodpovedá sérii zmien 01) udávajú číslo série zmien, zahŕňajúce posledné závažné technické zmeny predpisu v čase vydania homologizácie. Tá istá zmluvná strana nesmie prideliť rovnaké číslo inému typu vozidla alebo karosérie v zmysle bodu 2.2 uvedeného vyššie.

4.3. Oznámenie o homologizácii alebo o rozšírení homologizácie typu vozidla alebo karosérie podľa tohto predpisu sa oznámi zmluvným stranám tejto dohody, používajúcim tento predpis na formulári, ktorý zodpovedá vzoru v prílohe 1 tohto predpisu.

4.4. Každé vozidlo alebo karoséria zhodujúce sa s typom homologizovaným podľa tohto predpisu musí mať čitateľne a na ľahko prístupnom mieste, uvedenom v homologizačnom formulári, pripevnenú medzinárodnú homologizačnú značku, ktorú tvorí:

4.4.1. kružnica okolo písmena „E“, za ktorým nasleduje rozlišovacie číslo štátu, ktorý udelil homologizáciu ( 2 ), a

4.4.2. číslo tohto predpisu, za ktorým nasleduje písmeno „R“, pomlčka a homologizačné číslo vpravo od kružnice uvedenej v bode 4.4.1, a

4.4.3. doplnkový symbol tvorený rímskymi číslami pre triedu alebo triedy, v ktorej boli vozidlo alebo karoséria homologizované. Karoséria homologizovaná samostatne bude dodatočne označená písmenom S.

4.5. Ak vozidlo zodpovedá typu vozidla homologizovanému podľa jedného alebo viacerých predpisov pripojených k Dohode v štáte, ktorý udelil homologizáciu podľa tohto predpisu, nemusí sa symbol predpísaný v bode 4.4.1 opakovať; v takom prípade sa uvedú vo zvislom stĺpci vpravo od symbolu predpísaného v bode 4.4.1 homologizačné čísla a doplnkové symboly všetkých predpisov, podľa ktorých bola udelená homologizácia v štáte, ktorý udelil homologizáciu podľa tohto predpisu.

4.6. Homologizačná značka musí byť dobre čitateľná a nezmazateľná.

4.7. Homologizačná značka musí byť umiestnená blízko štítku alebo na štítku s údajmi, ktorý výrobca pripevní na vozidlo alebo karosériu.

4.8. V prílohe 2 tohto predpisu sú uvedené príklady usporiadania homologizačných značiek.

5. POŽIADAVKY

5.1. Všetky vozidlá musia spĺňať ustanovenia prílohy 3 tohto predpisu (zmenené prílohou 9 v prípade dvojpodlažných vozidiel). Karosérie homologizované samostatne musia spĺňať ustanovenia prílohy 5 a/alebo prípadne prílohy 10. Homologizácia vozidla s karosériou homologizovanou v súlade s prílohou 10 sa vykoná v súlade s uvedenou prílohou.

5.2. Vozidlá triedy I musia byť prístupné pre osoby so zníženou pohyblivosťou vrátane používateľov invalidných vozíkov podľa technických ustanovení uvedených v prílohe 8.

5.3. Zmluvné strany majú voľnosť pri výbere vhodného riešenia na dosiahnutie lepšej prístupnosti vo vozidlách iných, než sú vozidlá triedy I. Avšak ak sú vozidlá iné než triedy I vybavené zariadeniami pre osoby so zníženou pohyblivosťou a/alebo používateľov invalidných vozíkov, musia spĺňať príslušné požiadavky prílohy 8.

5.4. Nič v tomto predpise nebráni národným orgánom zmluvnej strany v tom, aby určili, že niektoré druhy prepravy sú vyhradené pre vozidlá vybavené na prepravu cestujúcich so zníženou pohyblivosťou v súlade s prílohou 8.

6. ZMENA A ROZŠÍRENIE HOMOLOGIZACIE TYPU VOZIDLA ALEBO KAROSÉRIE

6.1. Každá zmena typu vozidla alebo karosérie sa oznámi správnemu orgánu, ktorý homologizoval typ vozidla. Tento orgán potom môže buď:

6.1.1. usúdiť, že vykonané zmeny zrejme nemajú znateľne nepriaznivý vplyv a že v každom prípade toto vozidlo alebo karoséria stále ešte spĺňa požiadavky;

6.1.2. alebo požadovať ďalšiu skúšobnú správu technickej organizácie zodpovednej za vykonávanie skúšok.

6.2. Potvrdenie alebo odmietnutie homologizácie sa s uvedením zmien oznámi podľa postupu vo vyššie uvedenom bodu 4.3. zmluvným stranám dohody, ktoré uplatňujú tento predpis.

6.3. Príslušný orgán vydávajúci rozšírenie homologizácie, pridelí tomuto rozšíreniu poradové číslo a na oznamovacom formulári zodpovedajúcom vzoru v dodatku 2 prílohy 1 tohto predpisu informuje o tomto rozšírení ostatné zmluvné strany dohody z roku 1958, ktoré uplatňujú tento predpis.

7. ZHODA VÝROBY

Postupy zabezpečenia zhody výroby sa musia zhodovať s postupmi uvedenými v doplnku 2 dohody (E/ECE/324-E/ECE/TRANS/505/Rev.2) a musia spĺňať tieto požiadavky:

7.1. Vozidlá a karosérie homologizované podľa tohto predpisu musia byť vyrobené tak, aby sa zhodovali s homologizovaným typom tak, že spĺňajú požiadavky stanovené vo vyššie uvedenom bode 5.

7.2. Príslušný orgán, ktorý udelil homologizáciu, môže kedykoľvek overiť postupy kontroly zhody, ktoré sú uplatniteľné na každé výrobné zariadenie. Normálna frekvencia týchto overení je raz za rok.

8. SANKCIE ZA NEZHODU VÝROBY

8.1. Homologizácia udelená typu vozidla alebo karosérie podľa tohto predpisu môže byť odobratá, ak nie sú splnené vyššie uvedené požiadavky bodu 5.

8.2. Ak zmluvná strana Dohody, ktorá uplatňuje tento predpis, odoberie homologizáciu, ktorú predtým udelila, okamžite to na oznamovacom formulári, ktorý zodpovedá vzoru v prílohe 1 dodatku 2 k tomuto predpisu oznámi ostatným zmluvným stranám, ktoré predpis uplatňujú.

9. DEFINITÍVNE ZASTAVENIE VÝROBY

Ak držiteľ homologizácie úplne prestane vyrábať typ vozidla alebo karosérie homologizovaný podľa tohto predpisu, informuje o tom orgán, ktorý udelil homologizáciu. Po prijatí príslušného oznámenia tento orgán informuje o tom hneď ostatné strany Dohody z roku 1958 používajúce tento predpis, na oznamovacom formulári zodpovedajúcom vzoru uvedenému v časti 1 prílohy 1 k tomuto predpisu.

10. PRECHODNÉ USTANOVENIA

10.1. Od oficiálneho dátumu nadobudnutia platnosti série zmien 01 nesmie žiadna zmluvná strana, ktorá uplatňuje tento predpis, odmietnuť udeliť homologizáciu EHK podľa tohto predpisu zmeneného sériou zmien 01.

10.2. Žiadna zmluvná strana používajúca tento predpis nesmie odmietnuť národnú homologizáciu typu vozidla homologizovaného podľa série zmien 01 tohto predpisu.

10.3. Po uplynutí 36 mesiacov odo dňa nadobudnutia platnosti udelia zmluvné strany uplatňujúce tento predpis homologizácie len vtedy, ak typ vozidla, ktoré má byť homologizované, spĺňa požiadavky tohto predpisu zmeneného sériou zmien 01.

10.4. Po uplynutí 72 mesiacov odo dňa nadobudnutia platnosti série zmien 01 tohto predpisu môžu zmluvné strany používajúce tento predpis odmietnuť prvú národnú registráciu (prvé uvedenie do prevádzky) vozidla, ktoré nespĺňa požiadavky podľa série zmien 01 tohto predpisu.

11. NÁZVY A ADRESY TECHNICKÝCH ORGANIZÁCIÍ ZODPOVEDNÝCH ZA VYKONÁVANIE HOMOLOGIZAČNÝCH SKÚŠOK A SPRÁVNYCH ORGÁNOV

Zmluvné strany dohody z roku 1958 uplatňujúce tento predpis oznámia sekretariátu Organizácie Spojených národov názvy a adresy technických organizácií zodpovedných za vykonávanie homologizačných skúšok a správnych orgánov ktoré udeľujú homologizáciu a ktorým sa posielajú formuláre potvrdzujúce homologizáciu, rozšírenie, odmietnutie, alebo odobratie homologizácie vydanej v ostatných štátoch.

12. POZNÁMKY TÝKAJÚCE SA PRÍPUSTNÉHO ZAŤAŽENIA NÁPRAV ALEBO CELKOVEJ HMOTNOSTI VOZIDLA

Zmluvné strany dohody nie sú článkom 3 uvedenej dohody zbavené možnosti zakázať na svojom území registráciu typov vozidiel, homologizovaných inou zmluvnou stranou v súlade s týmto predpisom, kedykoľvek hmotnosť cestujúcich alebo batožiny vyvolá vyššie zaťaženie náprav alebo vyššiu technicky prípustnú maximálnu celkovú hmotnosť vozidla, než sú limity stanovené právnymi predpismi na jej území.









ZOZNAM PRÍLOH

PRÍLOHA 1 Dokumentácia homologizácie EHK Časť 1 Vzor informačného dokumentu Časť 2 Osvedčenie o homologizácii PRÍLOHA 2 Usporiadanie homologizačných značiek PRÍLOHA 3 Požiadavky, ktoré musia spĺňať všetky vozidlá Dodatok: Overenie limitu statického naklonenia výpočtom PRÍLOHA 4 Vysvetľujúce schémy PRÍLOHA 5 Pevnosť nadstavby PRÍLOHA 6 Usmernenia pre meranie uzatváracích síl pre mechanicky ovládané dvere PRÍLOHA 7 Zvláštne požiadavky na vozidlá s kapacitou nepresahujúcou 22 cestujúcich PRÍLOHA 8 Požiadavky na technické zariadenia uľahčujúce prístup cestujúcich so zníženou pohyblivosťou PRÍLOHA 9 Zvláštne požiadavky na dvojpodlažné vozidlá PRÍLOHA 10 Homologizácia samostatných technických jednotiek a vozidiel vybavených karosériou už homologizovanou ako samostatná technická jednotka PRÍLOHA 11 Hmotnosti a rozmery









PRÍLOHA 1

DOKUMENTÁCIA HOMOLOGIZÁCIE EHK

ČASŤ 1

Vzory informačných dokumentov

Dodatok 1

VZOR INFORMAČNÉHO DOKUMENTU

podľa predpisu č. 107 o homologizácii vozidiel kategórie M2 alebo M3 z hľadiska ich celkovej konštrukcie

V prípade potreby sa musia predložiť nasledovné informácie v troch vyhotoveniach spolu so zoznamom priložených podkladov. Akékoľvek výkresy musia byť dodané vo vhodnej mierke na formáte A4 alebo poskladané na tento formát a musia byť dostatočne podrobné. Prípadné fotografie musia dostatočne zobrazovať detaily. Ak systémy, komponenty alebo samostatné technické jednotky majú elektronicky riadené funkcie, musia sa uviesť informácie týkajúce sa ich výkonu.

1. VŠEOBECNE

1.1. Značka (obchodný názov výrobcu):

1.2. Typ:

1.2.1. Podvozok:

1.2.2. Karoséria/dokončené vozidlo:

1.3. Prostriedky identifikácie typu, ak sú vyznačené na vozidle ( 3 ):

1.3.1. Podvozok:

1.3.2. Karoséria/dokončené vozidlo:

1.3.3. Umiestnenie tohto označenia:

1.3.3.1. Podvozok:

1.3.3.2. Karoséria/dokončené vozidlo:

1.4. Kategória vozidla ( 4 ):

1.5. Názov a adresa výrobcu:

1.6. Adresa alebo adresy montážnych závodov:

2. VŠEOBECNÉ KONŠTRUKČNÉ CHARAKTERISTIKY VOZIDLA

2.1. Fotografie a/alebo výkresy reprezentatívneho vozidla:

2.2. Rozmerový výkres celého vozidla:

2.3. Počet náprav a kolies:

2.3.1. Počet a umiestnenie náprav s dvojitými kolesami:

2.3.2. Počet a umiestnenie riaditeľných náprav:

2.4. Podvozok (pokiaľ je) (celkový výkres):

2.5. Materiál pozdĺžnikov rámu ( 5 ):

2.6. Umiestnenie a usporiadanie motora:

2.7. Kabína vodiča (vpredu alebo normálna kapotovaná) ( 6 ):

2.8. Riadenie (ľavostranné/pravostranné):

2.8.1. Vozidlo je vybavené pre pravostrannú/ľavostrannú premávku: ( 7 )

2.9. Uviesť, či je motorové vozidlo určené na ťahanie prípojných vozidiel a či prípojným vozidlo je náves, ojový príves alebo príves so stredovou nápravou:

3. HMOTNOSTI A ROZMERY ( 8 ) (v kg a mm) (prípadne odkaz na výkres)

3.1. Rázvor(-y) kolies (plne naložené) ( 9 ):

3.2. Rozsah rozmerov vozidla (celkových):

3.2.1. Podvozok bez karosérie:

3.2.1.1 Dĺžka ( 10 ):

3.2.1.2. Šírka ( 11 ):

3.2.1.3. Výška (v pohotovostnom stave) ( 12 ) (u výškovo nastaviteľného zavesenia náprav uviesť normálnu prevádzkovú polohu):

3.2.1.4. Predný previs ( 13 ):

3.2.1.5. Zadný previs ( 14 ):

3.3. Poloha ťažiska vozidla pri jeho technicky prípustnej maximálnej celkovej hmotnosti v pozdĺžnom, priečnom a vertikálnom smere:

3.4. Hmotnosť vozidla s karosériou a v prípade ťažného vozidla inej kategórie ako M1 so spojovacím zariadením, ak ho výrobca montuje, v pohotovostnom stave, alebo hmotnosť podvozku alebo podvozku s kabínou, bez karosérie a/alebo spojovacieho zariadenia, ak výrobca karosériu a/alebo spojovacie zariadenie nemontuje (vrátane kvapalín, náradia, náhradného kolesa a vodiča a u autobusov a autokarov hmotnosť člena posádky, ak je vo vozidle sedadlo pre člena posádky) ( 15 ) (maximum a minimum pre každý variant):

3.4.1. Rozloženie tejto hmotnosti na nápravy a v prípade návesu alebo prívesu so stredovou nápravou zaťaženie v bode spojenia (maximum a minimum pre každý variant):

3.5. Technicky prípustná maximálna celková hmotnosť vozidla udávaná výrobcom ( 16 ) (maximum a minimum pre každý variant):

3.5.1. Rozloženie tejto hmotnosti na nápravy (maximum a minimum pre každý variant):

3.6. Technicky prípustné maximálne zaťaženie/hmotnosť na každú nápravu:

3.7. Technicky prípustná maximálna hmotnosť v bode spojenia:

3.7.1. motorového vozidla:

4. KAROSÉRIA

4.2. Použité materiály a spôsob konštrukcie:

5. ŠPECIÁLNE USTANOVENIA PRE VOZIDLÁ POUŽÍVANÉ NA PREPRAVU OSÔB S VIAC NEŽ ÔSMIMI MIESTAMI NA SEDENIE OKREM MIESTA VODIČA

5.1. Trieda vozidla (trieda I, trieda II, trieda III, trieda A, trieda B):

5.2. Plocha pre cestujúcich (m2):

5.2.1. Spolu (So):

5.2.2. Horné podlažie (Soa): (7)

5.2.3. Dolné podlažie (Sob): (7)

5.2.4. Pre stojacich cestujúcich (S1):

5.3. Počet cestujúcich (sediacich a stojacich):

5.3.1. Spolu (N):

5.3.2. Horné podlažie (Na): (7)

5.3.3. Dolné podlažie (Nb): (7)

5.4. Počet cestujúcich (sediacich):

5.4.1. Spolu (A):

5.4.2. Horné podlažie (Aa): (7)

5.4.3. Dolné podlažie (Ab): (7)

5.5. Sedadlo pre člena posádky: áno/nie (7)

5.6. Počet prevádzkových dverí:

5.7. Počet núdzových východov (dvere, okná, únikové prielezy, spojovacie schodisko a polovičné schodisko):

5.7.1. Spolu:

5.8. Objem batožinového priestoru (m3):

5.9. Strešná plocha vyhradená na prepravu batožiny (m2):

5.10. Technické zariadenia uľahčujúce prístup do vozidla (napr. rampa, zdvižné zariadenie, zariadenie na zníženie podlahy), ak sú k dispozícii:

5.11. PEVNOSŤ NADSTAVBY:

5.11.1. Homologizačné číslo podľa predpisu č. 66, ak je k dispozícii:

5.11.2. Pre ešte nehomologizované nadstavby:

5.11.2.1. Podrobný popis nadstavby typu vozidla vrátane jej rozmerov, usporiadania a materiálov a jej pripevnenia na rám podvozku:

5.11.2.2. Výkresy vozidla a tých častí jeho interiérového usporiadania, ktoré majú vplyv na pevnosť nadstavby alebo na priestor na prežitie:

5.11.2.3. Poloha ťažiska vozidla v pohotovostnom stave v pozdĺžnom, priečnom a vertikálnom smere:

5.11.2.4. Maximálna vzdialenosť medzi osami vonkajších sedadiel pre cestujúcich:

Vysvetlivky:









PRÍLOHA 1

DOKUMENTÁCIA HOMOLOGIZÁCIE EHK

ČASŤ 1

Vzory informačných dokumentov

Dodatok 2

VZOR INFORMAČNÉHO DOKUMENTU

podľa predpisu č. 107 o homologizácii karosérie vozidiel kategórie M2 alebo M3 z hľadiska ich celkovej konštrukcie

V prípade potreby sa musia predložiť nasledovné informácie v troch vyhotoveniach spolu so zoznamom priložených podkladov. Akékoľvek výkresy musia byť dodané vo vhodnej mierke na formáte A4 alebo poskladané na tento formát a musia byť dostatočne podrobné. Prípadné fotografie musia dostatočne zobrazovať detaily. Ak systémy, komponenty alebo samostatné technické jednotky majú elektronicky riadené funkcie, musia sa uviesť informácie týkajúce sa ich výkonu.

1. VŠEOBECNE

1.1. Značka (obchodný názov výrobcu):

1.2. Typ:

1.3. Prostriedky identifikácie typu, ak sú vyznačené na vozidle (b):

1.3.1. Karoséria/dokončené vozidlo:

1.3.2. Umiestnenie tohto označenia:

1.3.3. Karoséria/dokončené vozidlo:

1.4. V prípade komponentov a samostatných technických jednotiek umiestnenie a spôsob pripevnenia homologizačnej značky EHK.

1.5. Adresa alebo adresy montážnych závodov:

2. VŠEOBECNÉ KONŠTRUKČNÉ CHARAKTERISTIKY VOZIDLA

2.1. Fotografie a/alebo výkresy reprezentatívneho vozidla:

2.2. Rozmerový výkres celého vozidla:

2.3. Počet náprav a kolies:

2.4. Podvozok (pokiaľ je) (celkový výkres):

2.5. Materiál pozdĺžnikov rámu (d):

2.6. Umiestnenie a usporiadanie motora:

2.7. Kabína vodiča (vpredu alebo normálna kapotovaná) (z):

2.8. Riadenie (ľavostranné/pravostranné):

3. HMOTNOSTI A ROZMERY (e) (v kg a mm) (prípadne odkaz na výkres)

3.1. Rázvor(-y) kolies (plne naložené) (f):

3.2. Rozsah rozmerov vozidla (celkových):

3.2.1. Pre karosériu homologizovanú bez podvozku:

3.2.1.1 Dĺžka (j):

3.2.1.2. Šírka (k):

3.2.1.3. Výška (v pohotovostnom stave) (l) (u výškovo nastaviteľného zavesenia náprav uviesť normálnu prevádzkovú polohu):

4. KAROSÉRIA

4.1. Typ karosérie: jednopodlažná/dvojpodlažná/kĺbová/nízkopodlažná (1)

4.2. Použité materiály a spôsob konštrukcie:

5. ŠPECIÁLNE USTANOVENIA PRE VOZIDLÁ POUŽÍVANÉ NA PREPRAVU OSÔB S VIAC NEŽ ÔSMIMI MIESTAMI NA SEDENIE OKREM MIESTA VODIČA

5.1. Trieda vozidla (trieda I, trieda II, trieda III, trieda A, trieda B):

5.1.1. Typ podvozku, na ktorom sa môže montovať homologizovaná karoséria (výrobca/výrobcovia a typ/typy vozidla/vozidiel):

5.2. Plocha pre cestujúcich (m2):

5.2.1. Spolu (So):

5.2.1.1. Horné podlažie (Soa): (1)

5.2.1.2. Dolné podlažie (Sob): (1)

5.2.2. Pre stojacich cestujúcich (S1):

5.3. Počet cestujúcich (sediacich a stojacich):

5.3.1. Spolu (N):

5.3.2. Horné podlažie (Na): (1)

5.3.3. Dolné podlažie (Nb): (1)

5.4. Počet sedadiel pre cestujúcich:

5.4.1. Spolu (A):

5.4.2. Horné podlažie (Aa): (1)

5.4.3. Dolné podlažie (Ab): (1)

5.5. Počet prevádzkových dverí:

5.6. Počet núdzových východov (dvere, okná, únikové prielezy, spojovacie schodisko a polovičné schodisko):

5.6.1. Spolu:

5.6.2. Horné podlažie: (1)

5.6.3. Dolné podlažie: (1)

5.7. Objem batožinového priestoru (m3):

5.8. Strešná plocha vyhradená na prepravu batožiny (m2):

5.9. Technické zariadenia uľahčujúce prístup do vozidla (napr. rampa, zdvižné zariadenie, zariadenie na zníženie podlahy), ak sú k dispozícii:

5.10. PEVNOSŤ NADSTAVBY:

5.10.1. Homologizačné číslo podľa predpisu č. 66, ak je k dispozícii:

5.10.2. Pre ešte nehomologizované nadstavby:

5.10.2.1. Podrobný popis nadstavby typu vozidla vrátane jej rozmerov, usporiadania a materiálov a jej pripevnenia na rám podvozku:

5.10.2.2. Výkresy vozidla a tých častí jeho interiérového usporiadania, ktoré majú vplyv na pevnosť nadstavby alebo na priestor na prežitie:

5.10.2.3. Poloha ťažiska vozidla v pohotovostnom stave v pozdĺžnom, priečnom a vertikálnom smere:

5.10.2.4. Maximálna vzdialenosť medzi osami vonkajších sedadiel pre cestujúcich:

5.11. Body tohto predpisu, ktoré musia byť splnené a ich splnenie sa musí preukázať pre túto samostatnú technickú jednotku:

Vysvetľujúce poznámky: pozri dodatok 1.









PRÍLOHA 1

DOKUMENTÁCIA HOMOLOGIZÁCIE EHK

ČASŤ 1

Vzory informačných dokumentov

Dodatok 3

VZOR INFORMAČNÉHO DOKUMENTU

podľa predpisu č. 107 o homologizácii vozidiel kategórie M2 alebo M3, hľadiska ich celkovej konštrukcie, keď karoséria už bola homologizovaná ako samostatná technická jednotka

V prípade potreby sa musia predložiť nasledujúce informácie v troch vyhotoveniach spolu so zoznamom priložených podkladov. Akékoľvek výkresy musia byť dodané vo vhodnej mierke na formáte A4 alebo poskladané na tento formát a musia byť dostatočne podrobné. Prípadné fotografie musia dostatočne zobrazovať detaily. Ak systémy, komponenty alebo samostatné technické jednotky majú elektronicky riadené funkcie, musia sa uviesť informácie týkajúce sa ich výkonu.

1. VŠEOBECNE

1.1. Značka (obchodný názov výrobcu):

1.2. Typ:

1.2.1. Podvozok:

1.2.2. Karoséria/dokončené vozidlo:

1.3. Prostriedky identifikácie typu, ak sú vyznačené na vozidle (b):

1.3.1. Podvozok:

1.3.2. Karoséria/dokončené vozidlo:

1.3.3. Umiestnenie tohto označenia:

1.3.3.1. Podvozok:

1.3.3.2. Karoséria/dokončené vozidlo:

1.4. Kategória vozidla (c):

1.5. Názov a adresa výrobcu:

1.6. Adresa alebo adresy montážnych závodov:

2. VŠEOBECNÉ KONŠTRUKČNÉ CHARAKTERISTIKY VOZIDLA

2.1. Fotografie a/alebo výkresy reprezentatívneho vozidla:

2.2. Rozmerový výkres celého vozidla:

2.3. Počet náprav a kolies:

2.3.1. Počet a umiestnenie náprav s dvojitými kolesami:

2.4. Podvozok (pokiaľ je) (celkový výkres):

2.5. Materiál pozdĺžnikov rámu rámu (d):

2.6. Umiestnenie a usporiadanie motora:

2.7. Riadenie (ľavostranné/pravostranné):

2.7.1. Vozidlo je vybavené pre pravo/ľavostrannú premávku (1)

3. HMOTNOSTI A ROZMERY (e) (v kg a mm)(prípadne odkaz na výkres)

3.1. Rázvor(-y) kolies (plne naložené) (f):

3.2. Rozsah rozmerov vozidla (celkových):

3.2.1. Podvozok bez karosérie:

3.2.1.1 Dĺžka (j):

3.2.1.2. Šírka (k):

3.2.1.2.1. Maximálna šírka:

3.2.1.3. Výška (v pohotovostnom stave) (l) (u výškovo nastaviteľného zavesenia náprav uviesť normálnu prevádzkovú polohu):

3.3. Hmotnosť vozidla s karosériou a v prípade ťažného vozidla inej kategórie ako je M1 so spojovacím zariadením, ako ho výrobca montuje, v pohotovostnom stave, alebo hmotnosť podvozku alebo podvozku s kabínou, bez karosérie a/alebo spojovacieho zariadenia, ak výrobca karosériu a/alebo spojovacie zariadenie nemontuje (vrátane kvapalín, náradia, náhradného kolesa a vodiča a u autobusov a autokarov hmotnosť člena posádky, ak je vo vozidle sedadlo pre člena posádky): (o) (maximum a minimum pre každý variant)

3.3.1. Rozloženie tejto hmotnosti na nápravy a v prípade návesu alebo prívesu so stredovou nápravou zaťaženie v bode spojenia (maximum a minimum pre každý variant):

3.4. Technicky prípustná maximálna celková hmotnosť vozidla udávaná výrobcom (y)(maximum a minimum):

3.4.1. Rozloženie tejto hmotnosti na nápravy a v prípade návesu alebo prívesu so stredovou nápravou zaťaženie v bode spojenia (maximum a minimum):

3.5. Technicky prípustné maximálne zaťaženie/hmotnosť na každú nápravu:

4. PEVNOSŤ NADSTAVBY:

4.1. Homologizačné číslo podľa predpisu č. 66, ak je k dispozícii:

4.2. Pre ešte nehomologizované nadstavby:

4.2.1. Podrobný opis nadstavby typu vozidla vrátane jej rozmerov, usporiadania a materiálov a jej pripevnenia na rám podvozku:

4.2.2. Výkresy vozidla a tých častí jeho interiérového usporiadania, ktoré majú vplyv na pevnosť nadstavby alebo na priestor na prežitie:

4.3. Poloha ťažiska vozidla v pohotovostnom stave v pozdĺžnom, priečnom a vertikálnom smere:

4.4. Maximálna vzdialenosť medzi osami vonkajších sedadiel pre cestujúcich:

Vysvetľujúce poznámky: pozri dodatok 1.









PRÍLOHA 1

ČASŤ 2

Dodatok 1

OZNÁMENIE

[maximálny formát A4 (210 mm × 297 mm)]









PRÍLOHA 1

ČASŤ 2

Dodatok 2

OZNÁMENIE

[maximálny formát A4 (210 mm × 297 mm)]









PRÍLOHA 1

ČASŤ 2

Dodatok 3

OZNÁMENIE

[maximálny formát A4 (210 mm × 297 mm)]









PRÍLOHA 2

USPORIADENIE HOMOLOGIZAČNÝCH ZNAČIEK

Vzor A

(pozri bod 4.4 tohto predpisu)

a = 8 mm min

Vyššie uvedená homologizačná značka pripevnená na vozidle znamená, že tento typ vozidla bol z hľadiska jeho konštrukčných rysov homologizovaný v Holandsku (E4) pre triedu III podľa predpisu č. 107 pod homologizačným číslom 012439. Číslo homologizácie naznačuje, že homologizácia bola udelená podľa požiadaviek predpisu č. 107 zmeneného sériou zmien 01.

Vzor B

(pozri bod 4.5. tohto predpisu)

a = 8 mm min

Vyššie uvedená homologizačná značka pripevnená na vozidle znamená, že tento typ vozidla bol homologizovaný v Holandsku (E4) podľa predpisov č. 107 a 43 ( *1 ). Prvé dve číslice homologizačných čísel znamenajú, že v dňoch, kedy boli príslušné homologizácie udelené, predpis č. 107 zahŕňal sériu zmien 01 a predpis č. 43 bol v pôvodnom znení.

Vzor C

(pozri bod 4.4.3. tohto predpisu)

a = 8 mm min

Vyššie uvedená homologizačná značka pripevnená na karosériu vozidla znamená, že tento typ karosérie bol z hľadiska jej konštrukčných rysov homologizovaný v Holandsku (E4) pre triedu III ako samostatná technická jednotka (písmeno S) podľa predpisu č. 107 pod homologizačným číslom 012439. Číslo homologizácie naznačuje, že homologizácia bola udelená podľa požiadaviek predpisu č. 107 zmeneného sériou zmien 01.









PRÍLOHA 3

POŽIADAVKY, KTORÉ MUSIA SPĹŇAŤ VŠETKY VOZIDLÁ

1.6. (vyhradené)

7. POŽIADAVKY

7.1. Všeobecne

7.1.1. Ak nie je uvedené inak, všetky merania sa musia vykonať s pohotovostnou hmotnosťou vozidla, keď stojí na hladkom a vodorovnom povrchu v normálnej jazdnej polohe. Ak je vozidlo vybavené zariadením na zníženie podlahy, toto zariadenie musí byť nastavené tak, aby bolo vozidlo z hľadiska výšky vo svojej normálnej jazdnej polohe. V prípade homologizácie karosérie ako samostatnej technickej jednotky musí výrobca uviesť polohu karosérie vo vzťahu k rovnému horizontálnemu povrchu.

7.1.2. Kdekoľvek sa vyskytuje v tomto predpise požiadavka, aby niektorý povrch vo vozidle bol horizontálny alebo sklonený v určitom uhle pri pohotovostnej hmotnosti vozidla s mechanickým zavesením, môže povrch presiahnuť tento sklon alebo mať takýto sklon pri pohotovostnej hmotnosti vozidla za predpokladu, že táto požiadavka je splnená, keď je vozidlo v naloženom stave udanom výrobcom. Ak je vozidlo vybavené systémom na zníženie podlahy, nesmie byť tento systém v činnosti.

7.2. Hmotnosti a rozmery

7.2.1. Vozidlá musia spĺňať požiadavky prílohy 11.

7.2.2. Plocha, ktorá je k dispozícii pre cestujúcich

7.2.2.1. Celková plocha So, ktorá je k dispozícii pre cestujúcich sa vypočíta tak, že sa od celkovej plochy podlahy vozidla odpočíta:

7.2.2.1.1. plocha priestoru pre vodiča;

7.2.2.1.2. plocha schodov pri dverách a plocha každého iného schodu s hĺbkou menšou než 300 mm a plocha, ktorú zaberajú dvere a ich mechanizmus počas činnosti;

7.2.2.1.3. plocha každej časti, nad ktorou je vertikálna svetlá výška menšia než 1 350 mm, meraná od podlahy bez ohľadu na výčnelky špecifikované v bode 7.7.8.6.3 a 7.7.8.6.4. V prípade vozidiel triedy A alebo B sa tento rozmer môže zmenšiť na 1 200 mm;

7.2.2.1.4. plocha každej časti vozidla, na ktorú je cestujúcim vstup zakázaný podľa bodu 7.9.4;

7.2.2.1.5. plocha každého priestoru vyhradeného len na prepravu tovaru alebo batožiny, na ktorú cestujúci nemá prístup;

7.2.2.1.6. plocha požadovaná z hľadiska voľného pracovného priestoru pri príprave jedál;

7.2.2.1.7. plocha podlahy, ktorú zaberá akékoľvek schodisko, polovičné schodisko, spojovacie schodisko alebo povrch ktoréhokoľvek schodu.

7.2.2.2. Plocha S1, ktorá je k dispozícii pre stojacich cestujúcich, sa vypočíta tak, že sa od So odpočíta:

7.2.2.2.1. plocha všetkých častí podlahy, ktorých sklon presahuje maximálne prípustné hodnoty stanovené v bode 7.7.6;

7.2.2.2.2. plocha všetkých častí, ktoré nie sú prístupné stojacim cestujúcim, keď sú obsadené všetky sedadlá, s výnimkou sklopných sedadiel;

7.2.2.2.3. plocha všetkých častí, ktorých svetlá výška nad podlahou je menšia než výška uličky špecifikovaná v bode 7.7.5.1 (držadlá sa v tomto prípade neberú do úvahy);

7.2.2.2.4. plocha pred priečnou vertikálnou rovinou prechádzajúcou stredom sedačky sedadla vodiča (v jeho najzadnejšej polohe);

7.2.2.2.5. plocha 300 mm pred každým sedadlom iným ako sklopným s výnimkou prípadu, keď je bočne orientované sedadlo umiestnené nad podbehom kolesa; v tom prípade môže byť tento rozmer zmenšený na 225 mm. V prípade variabilného usporiadania sedadiel sa na sedadlá považované za používané sedadlá vzťahuje bod 7.2.2.4;

7.2.2.2.6. každá plocha, ktorá nie je vyňatá ustanoveniami predchádzajúcich bodov 7.2.2.2.1 až 7.2.2.2.5, na ktorú nie je možné umiestniť obdĺžnik s rozmermi 400 mm × 300 mm;

7.2.2.2.7. vo vozidlách triedy II plocha, na ktorej nie je povolené státie;

7.2.2.2.8. u dvojpodlažných vozidiel každá plocha horného podlažia;

7.2.2.2.9. plocha miesta (miest) pre invalidné vozíky, ak sa považuje za plochu, ktorú zaberá(-ajú) invalidný(-é) vozík(-y) (pozri bod 7.2.2.4).

7.2.2.3. Vo vozidle musí počet sedadiel (P), okrem sklopných sedadiel, zodpovedať požiadavkám bodu 7.7.8. Ak vozidlo patrí do triedy I, II alebo A, musí byť počet sedadiel na každom podlaží minimálne rovný počtu štvorcových metrov podlahy tohto podlažia, ktoré sú k dispozícii pre cestujúcich a (prípadne) pre posádku, zaokrúhlenému nadol na najbližšie celé číslo; tento počet sa v prípade vozidiel triedy I môže s výnimkou horného podlažia znížiť o 10 percent.

7.2.2.4. V prípade vozidla vybaveného variabilnou kapacitou sedadiel sa plocha, ktorá je k dispozícii pre stojacich cestujúcich (S1) a ustanovenia podľa bodu 7.2.3 určí pre všetky nasledujúce podmienky prevádzky:

7.2.2.4.1. obsadené sú všetky sedadlá, ktoré sú k dispozícii, potom zostávajúca plocha pre stojacich cestujúcich a potom, ak zostane miesto, plocha pre invalidné vozíky;

7.2.2.4.2. obsadené sú všetky plochy pre stojacich cestujúcich, potom zvyšné sedadlá pre sediacich cestujúcich, ktoré sú k dispozícii, a potom, ak zostane miesto, plocha pre invalidné vozíky;

7.2.2.4.3. obsadené sú všetky plochy pre invalidné vozíky, potom všetky zostávajúce plochy pre stojacich cestujúcich, potom sedadlá pre sediacich cestujúcich, ktoré sú k dispozícii.

7.2.3. Označenie vozidiel

7.2.3.1. Vozidlo musí byť zreteľne označené spôsobom viditeľným z vnútra v blízkosti predných dvier buď písmenami, alebo piktogramami vysokými minimálne 15 mm a číslami vysokými minimálne 25 mm, udávajúcimi:

7.2.3.1.1. maximálny počet miest na sedenie, na ktoré je vozidlo konštruované;

7.2.3.1.2. maximálny počet miest na státie, ak sú, na ktoré je vozidlo konštruované;

7.2.3.1.3. maximálny počet miest pre invalidné vozíky, ak sú, na ktoré je vozidlo konštruované.

7.2.3.2. Ak je vozidlo konštruované tak, aby malo variabilný počet miest na sedenie, variabilnú plochu pre stojacich cestujúcich alebo variabilný počet prepravovaných invalidných vozíkov, požiadavky bodu 7.2.3.1 sa uplatňujú na každú maximálnu kapacitu sedadiel a príslušný počet invalidných vozíkov a stojacich cestujúcich.

7.2.3.3. V priestore pre vodiča v polohe jasne viditeľnej pre vodiča musí byť k dispozícii plocha pre minimálne 10 mm vysoké písmená alebo piktogramy a pre minimálne 12 mm vysoké čísla udávajúce:

7.2.3.3.1. hmotnosť batožiny, ktorá sa môže prepravovať, keď je vozidlo zaťažené maximálnym počtom cestujúcich a posádky a vozidlo nepresahuje technicky prípustnú maximálnu hmotnosť, alebo prípustnú hmotnosť na každú nápravu. Toto zahŕňa hmotnosť batožiny:

7.2.3.3.1.1. v batožinových priestoroch (hmotnosť B, bod 7.4.3.3.1 prílohy 11);

7.2.3.3.1.2. na streche ak je vybavená na prepravu batožiny (hmotnosť BX, bod 7.4.3.3.1 prílohy 11).

7.3. Pevnosť nadstavby

7.3.1. Všetky jednopodlažné vozidlá triedy II a III musia mať nadstavby, ktoré spĺňajú požiadavky prílohy 5.

7.4. Skúška stability

7.4.1. Stabilita vozidla musí byť taká, aby sa bod, v ktorom dochádza k prevráteniu, neprekročil, ak sa povrch, na ktorom vozidlo stojí, striedavo nakloní na obe strany v uhle 28 stupňov od horizontály.

7.4.2. Na účely vyššie uvedenej skúšky musí byť vozidlo v pohotovostnom stave opísanom v bode 2.18 tohto predpisu a okrem toho musí spĺňať tieto podmienky:

7.4.2.1. Záťaže rovné Q (podľa bodu 7.4.3.3.1 prílohy 11) sa umiestnia na každé sedadlo pre cestujúcich. Ak je vozidlo určené pre stojacich cestujúcich alebo pre stojaceho člena posádky, musí byť ťažisko záťaží Q alebo hmotnosti 75 kg, ktorá ich predstavuje, rovnomerne rozložené na ploche pre státie alebo ploche pre tohto člena posádky vo výške 875 mm. Ak je vozidlo vybavené na prepravu batožiny na streche, musí sa na strechu upevniť rovnomerne rozložená hmotnosť (BX) predstavujúca batožinu, ktorej objem je minimálne taký, aký oznámil výrobca v súlade s bodom 7.4.3.3.1 prílohy 11. Ostatné batožinové priestory nesmú obsahovať žiadnu batožinu.

7.4.2.2. Ak má vozidlo variabilný počet miest na sedenie, variabilnú plochu pre stojacich cestujúcich alebo môže prepravovať jeden alebo viac invalidných vozíkov, platí pre každý príslušný priestor pre cestujúcich, ktorého sa takáto zmena týka, že zaťaženia podľa bodu 7.4.2.1 vždy musia byť väčšie než:

a) hmotnosť predstavovaná počtom sediacich cestujúcich, ktorí môžu obsadiť plochu vrátane hmotnosti každého odmontovateľného sedadla, alebo

b) hmotnosť predstavovaná počtom stojacich cestujúcich, ktorí môžu obsadiť plochu, alebo

c) hmotnosť invalidných vozíkov a ich používateľov, ktorí môžu obsadiť plochu pri celkovej hmotnosti 250 kg na každé miesto vo výške 500 mm nad podlahou v strede každého miesta pre invalidný vozík, alebo

d) hmotnosť sediacich cestujúcich, stojacich cestujúcich a používateľov invalidných vozíkov a akákoľvek kombinácia týchto cestujúcich, ktorí sa môžu zdržiavať na príslušnej ploche.

7.4.3. Výška akéhokoľvek schodíka používaného na zabráneniu bočného šmyku kolesa vozidla na zariadení na skúšanie naklonenia nesmie byť väčšia než dve tretiny vzdialenosti medzi povrchom, na ktorom vozidlo stojí pred tým, než je naklonené, a tou časťou ráfika tohto kolesa, ktorá je najbližšie povrchu, keď je vozidlo zaťažené v súlade s bodom 7.4.2.

7.4.4. Počas skúšky sa žiadne časti vozidla, ktoré nemajú prísť do vzájomného styku pri bežnom používaní, nesmú ani poškodiť ani premiestniť.

7.4.5. Na preukázanie toho, že sa vozidlo za podmienok opísaných v bodoch 7.4.1 a 7.4.2 neprevráti, sa môže alternatívne použiť výpočtová metóda. Taký výpočet musí brať do úvahy tieto parametre:

7.4.5.1. hmotnosti a rozmery;

7.4.5.2. výška ťažiska;

7.4.5.3. tuhosť pružín;

7.4.5.4. vertikálna a horizontálna tuhosť pneumatiky;

7.4.5.5. charakteristiky regulácie tlaku vzduchu vo vzduchových pružinách;

7.4.5.6. poloha momentových stredov;

7.4.5.7. odolnosť karosérie proti krutu.

Metóda výpočtu je opísaná v dodatku 1 k tejto prílohe.

7.5. Ochrana proti rizikám požiaru

7.5.1. Motorový priestor

7.5.1.1. V motorovom priestore sa nesmie použiť horľavý, zvukovoizolačný materiál alebo materiál náchylný na nasiaknutie palivom, mazivom alebo iným horľavým materiálom, pokiaľ nie je takýto materiál pokrytý nepriepustnou vrstvou.

7.5.1.2. Musia sa prijať opatrenia, ktoré buď vhodným usporiadaním motorového priestoru alebo zabezpečením odvádzacích otvorov, aby sa pokiaľ možno vylúčilo zhromažďovanie paliva, mazacieho oleja alebo akéhokoľvek horľavého materiálu v ktorejkoľvek časti motorového priestoru.

7.5.1.3. Medzi motorovým priestorom alebo iným zdrojom tepla (ako je zariadenie konštruované na absorbovanie energie uvoľňovanej vozidlom, ktoré sa pohybuje na svahu s dlhým spádom, napr. odľahčovacia brzda alebo zariadenie na vykurovanie interiéru karosérie, ktoré však funguje inak než na princípe obehu teplej vody) a zostatkom vozidla musí byť vytvorená prepážka odolná voči teplu. Všetky upevňovacie svorky, tesnenia atď. používané v súvislosti s prepážkou musia byť odolné voči ohňu.

7.5.1.4. Vykurovacie zariadenie, ktoré pracuje na inom princípe než na teplovodnom, môže byť umiestnené v priestore pre cestujúcich, ak je uzavreté v materiáli, ktorý odoláva teplotám produkovaným zariadením, neemituje žiadne toxické plyny a je umiestnené tak, že nie je pravdepodobné, aby sa cestujúci dostal do styku s jeho horúcim povrchom.

7.5.2. Elektrické zariadenia a vedenie

7.5.2.1. Všetky káble musia byť dobre izolované a všetky káble a elektrické zariadenia musia byť schopné odolávať teplote a vlhkosti, ktorým sú vystavené. Zvláštna pozornosť sa musí venovať ich schopnosti odolávať teplote prostredia a účinkom všetkých možných škodlivých látok v motorovom priestore.

7.5.2.2. Žiadny kábel použitý v elektrickom obvode nesmie byť zaťažený prúdom väčším, než je prúd prijateľný pre takýto kábel z hľadiska spôsobu jeho inštalácie a maximálnej teploty okolia.

7.5.2.3. Každý elektrický obvod napájajúci niektorú časť zariadenia okrem štartéra, obvodu zapaľovania (zážihový motor), žeraviacich sviečky, zariadenia na zastavenie motora, obvodu nabíjania batérie a uzemnenia batérie musia mať poistku alebo prerušovač obvodu. Môžu však byť chránené spoločnou poistkou alebo spoločným prerušovačom obvodu za predpokladu, že ich menovitý prúd nepresiahne 16 A.

7.5.2.4. Všetky káble musia byť dobre chránené a držané v bezpečnej polohe tak, aby nemohli byť poškodené prerezaním, obrúsením alebo odretím.

7.5.2.5. Ak napätie v jednom alebo vo viacerých elektrických okruhoch vozidla prekročí 100 V RMS (efektívna hodnota), musí byť ku každému prívodu takéhoto napájania, ktorý nie je elektricky spojený s kostrou, pripojený ručne ovládaný odpojovač, ktorý umožňuje odpojenie všetkých takýchto obvodov od hlavného prívodu elektrickej energie. Odpojovač musí byť umiestnený vo vnútri vozidla tak, aby mal vodič k nemu ľahký prístup za predpokladu, že žiaden takýto odpojovač nie je schopný rozpojiť akýkoľvek elektrický obvod, ktorý napája predpísané vonkajšie svetlá vozidla. Tento bod sa nevzťahuje na vysokonapäťové zapaľovacie obvody alebo samostatné obvody v rámci jednotky vybavenia vozidla.

7.5.2.6. Všetky elektrické káble musia byť umiestnené tak, aby sa žiadna časť nedostala do styku s palivovým potrubím alebo časťou výfukového potrubia, alebo bola vystavená nadmernému teplu, pokiaľ nie je zabezpečená špeciálna izolácia a ochrana, akou je napríklad výfukový ventil so solenoidom.

7.5.3. Batérie

7.5.3.1. Všetky batérie musia byť dobre upevnené a ľahko prístupné.

7.5.3.2. Priestor pre batérie musí byť oddelený od priestoru pre cestujúcich a priestoru vodiča a musí byť odvetraný do okolitého ovzdušia.

7.5.3.3. Svorky batérie musia byť chránené proti riziku skratu.

7.5.4. Hasiace prístroje a vybavenie prvej pomoci

7.5.4.1. Musí byť k dispozícii priestor na upevnenie jedného alebo viacerých hasiacich prístrojov, z toho jeden blízko sedadla vodiča. Vo vozidlách triedy A alebo B priestor nesmie byť menší než 8 dm3 a vo vozidlách triedy I, II alebo III nesmie byť menší než 15 dm3.

7.5.4.2. Musí byť k dispozícii priestor na upevnenie jednej alebo viacerých lekárničiek. Priestor nesmie byť menší než 7 dm3, minimálny rozmer nesmie byť menší než 80 mm.

7.5.4.3. Hasiace prístroje a lekárničky musia byť zabezpečené proti krádeži alebo vandalizmu (napríklad vnútorná zámka alebo za rozbitným sklom) za predpokladu, že umiestnenie týchto prístrojov je zreteľne označené a že sú tieto prostriedky pripravené pre osoby v prípade núdze.

7.5.5. Materiály

Vo vzdialenosti do 100 mm od výfukového systému alebo iného významného zdroja tepla sa nesmie nachádzať horľavý materiál, pokiaľ nie je účinne krytý. V prípade potreby sa musí zabezpečiť kryt, ktorý by zabránil, aby sa mazivo alebo iný horľavý materiál dostali do styku s výfukovým systémom alebo iným významným zdrojom tepla. Na účely tohto bodu sa za horľavý materiál považuje taký materiál, ktorý nie je konštruovaný tak, aby odolával teplotám, s ktorými sa pravdepodobne v tomto mieste stretne.

7.6. Východy

7.6.1. Počet východov

7.6.1.1. Vo vozidle musí byť minimálne dvoje dverí, a to buď dvoje prevádzkových dverí alebo jedny prevádzkové dvere a jedny núdzové dvere. Minimálny počet požadovaných prevádzkových dverí je nasledovný:







Počet cestujúcich Počet prevádzkových dverí Trieda I a A Trieda II Trieda III a B 9–45 1 1 1 46–70 2 1 1 71–100 3 2 1 > 100 4 3 1

7.6.1.2. V každej tuhej časti kĺbového vozidla musia byť minimálne jedny prevádzkové dvere okrem prednej časti kĺbového autobusu triedy I, v ktorej musia byť dvoje dverí.

7.6.1.3. Na účely tejto požiadavky sa za núdzové dvere nepovažujú mechanicky ovládané prevádzkové dvere, pokiaľ sa nemôžu ľahko otvoriť ručne po tom, čo bolo v prípade potreby uvedené do činnosti ovládanie predpísané v bode 7.6.5.1.

7.6.1.4. Minimálny počet východov musí byť taký, aby celkový počet východov v jednotlivých oddeleniach bol takýto:







Počet cestujúcich a posádky pripadajúci na každé oddelenie Minimálny celkový počet východov 1–8 2 9–16 3 17–30 4 31–45 5 46–60 6 61–75 7 76–90 8 91–110 9 111–130 10 > 130 11

Únikové prielezy sa môžu započítať len ako jeden z vyššie uvedeného počtu núdzových východov.

7.6.1.5. Na stanovenie minimálneho počtu a umiestnenie východov sa každá tuhá časť kĺbového vozidla posudzuje ako samostatné vozidlo. Uvedené neplatí pre bod 7.6.2.4. Toalety alebo kuchynky sa na účely stanovenia počtu núdzových východov nepovažujú za samostatné oddelenia. Počet cestujúcich sa stanoví pre každú tuhú časť.

7.6.1.6. Dvojité prevádzkové dvere sa považujú za dvoje dverí a dvojdielne alebo viacdielne okno za dve núdzové okná.

7.6.1.7. Ak priestor pre vodiča neposkytuje prístup do priestoru pre cestujúcich priechodom spĺňajúcim jednu z podmienok popísaných v bode 7.7.5.1.1, musia byť splnené tieto podmienky:

7.6.1.7.1. Priestor pre vodiča musí mať dva východy, ktoré nesmú byť oba umiestnené v rovnakej bočnej stene; ak je jedným z východov okno, musí spĺňať požiadavky na núdzové okná stanovené v bodoch 7.6.3.1 a 7.6.8.

7.6.1.7.2. Vedľa vodiča sú povolené jedno alebo dve sedadlá pre ďalšie osoby a v tomto prípade musia byť východmi uvedenými v bode 7.6.1.7.1 dvere. Dvere vodiča sa uznávajú ako núdzové dvere pre cestujúcich na týchto sedadlách za predpokladu, že sedadlo vodiča, volant, kryt motora, radiaca páka a páka ručnej brzdy atď. nepredstavujú príliš veľkú prekážku. Dvere pre týchto ďalších ľudí sa uznávajú ako núdzové dvere pre vodiča. V priestore, ktorý zahŕňa priestor pre vodiča, sa môže inštalovať až päť ďalších sedadiel za predpokladu, že doplnkové sedadlá a priestor pre tieto sedadlá spĺňajú všetky požiadavky tohto predpisu a aspoň jedny dvere umožňujúce prístup do priestoru pre cestujúcich spĺňajú požiadavky bodu 7.6.3 na núdzové dvere.

7.6.1.7.3. Za okolností popísaných v bodoch 7.6.1.7.1 a 7.6.1.7.2 sa východy z priestoru pre vodiča nepočítajú ako jedny z dverí vyžadovaných bodmi 7.6.1.1 až 7.6.1.2, ani ako jeden z východov vyžadovaných bodom 7.6.1.4 s výnimkou prípadu uvedeného v bodoch 7.6.1.7.1 a 7.6.1.7.2. Body 7.6.3 až 7.6.7, 7.7.1, 7.7.2 a 7.7.7 sa nevzťahujú na také východy.

7.6.1.8. Ak priestor pre vodiča a sedadlá k nemu priliehajúce sú prístupné z priestoru pre cestujúcich cez priechod spĺňajúci jednu z podmienok popísaných v bode 7.7.5.1.1, nevyžaduje sa žiadny vonkajší východ z priestoru pre vodiča.

7.6.1.9. Ak dvere vodiča alebo iný východ z priestoru sú k dispozícii za okolností opísaných v bode 7.6.1.8, môžu sa počítať ako východ pre cestujúcich len za predpokladu, že:

7.6.1.9.1. nie je potrebné sa pretlačiť medzi volantom a sedadlom vodiča, aby sa mohol východ použiť;

7.6.1.9.2. spĺňajú požiadavky týkajúce sa rozmerov núdzových dverí uvedených v bode 7.6.3.1.

7.6.1.10. Body 7.6.1.8 a 7.6.1.9 nevylučujú, aby boli dvere alebo iná prekážka medzi sedadlom vodiča a priestorom pre cestujúcich za predpokladu, že táto prekážka môže byť rýchlo v prípade núdze vodičom odstránená. Dvere vodiča v priestore chránenom touto prekážkou sa nepočítajú medzi východ pre cestujúcich.

7.6.1.11. Okrem núdzových dverí a okien sa vo vozidlách triedy II, III a B musia inštalovať únikové prielezy. Môžu byť namontované aj u vozidiel triedy I a A. Minimálny počet prielezov musí byť:







Počet cestujúcich Počet únikových prielezov ≤ 50 1 > 50 2

7.6.2. Umiestnenie východov

Vozidlá s kapacitou nad 22 cestujúcich musia spĺňať požiadavky uvedené nižšie. Vozidlá s kapacitou nepresahujúcou 22 cestujúcich môžu buď spĺňať požiadavky uvedené nižšie, alebo požiadavky obsiahnuté v bode 1.2. prílohy 7.

7.6.2.1. Prevádzkové dvere musia byť umiestnené na tej strane vozidla, ktorá je bližšie k strane cesty, zodpovedajúcej smeru premávky v štáte, v ktorom sa má vozidlo oprávniť na prevádzku a aspoň jedny z nich musia byť v prednej polovici vozidla. Toto nevylučuje, aby boli k dispozícii dvere v zadnej stene vozidla používané cestujúcimi na invalidných vozidlách.

7.6.2.2. Vzdialenosť medzi dvoma dverami uvedenými v bode 7.6.1.1 musí byť taká, aby vzdialenosť medzi priečnymi vertikálnymi rovinami prechádzajúcimi stredmi ich plôch nebola menšia než 40 % percent celkovej dĺžky priestoru pre cestujúcich. Ak jedny z týchto dverí tvoria časť dvojitých dverí, musí byť táto vzdialenosť meraná medzi tými dvoma časťami dvier, ktoré sú od seba vzdialené najviac.

7.6.2.3. Východy musia byť umiestnené tak, aby ich počet na každej strane vozidla bol rovnaký.

7.6.2.4. Aspoň jedny núdzové dvere musia byť umiestnené buď na zadnej stene, alebo prednej stene vozidla. U vozidiel triedy I a vozidiel, ktorých zadná časť je trvalo uzatvorená od priestoru pre cestujúcich, je táto požiadavka splnená vtedy, keď je zabezpečený únikový prielez.

7.6.2.5. Východy na tej istej strane vozidla musia byť vhodne rozmiestnené po dĺžke vozidla.

7.6.2.6. Na zadnej stene vozidla sú dvere prípustné za predpokladu, že nejde o prevádzkové dvere.

7.6.2.7. Ak sú vo vozidle únikové prielezy, musia byť umiestnené nasledovne: ak existuje len jeden prielez, musí byť umiestnený v strednej tretine vozidla; ak existujú dva prielezy, musí byť medzi nimi vzdialenosť aspoň 2 m, meraná medzi najbližšími okrajmi otvorov rovnobežne s pozdĺžnou osou vozidla.

7.6.3. Minimálne rozmery východov

7.6.3.1. Rôzne druhy východov musia mať tieto minimálne rozmery:







Trieda I Triedy II, III Poznámky Prevádzkové dvere Dverný otvor Výška (mm) 1 800 1 650 — Šírka (mm) jedny dvere: 650 dvojité dvere: 1 200 Tento rozmer sa môže zmenšiť o 100 mm, ak sa meria v úrovni držadiel Núdzové dvere Výška (mm) 1 250 — Šírka (mm) 550 Núdzové okno Plocha (mm2) 400 000 Do tejto plochy musí byť možné vpísať obdĺžnik s rozmermi 500 mm × 700 mm Núdzové okno umiestnené v zadnej stene vozidla, ak výrobca nezabezpečí núdzové okno minimálnych rozmerov predpísaných vyššie. Do núdzového okna musí byť možné vpísať obdĺžnikový otvor s výškou 350 mm a šírkou 1 550 mm. Rohy obdĺžnika môžu byť zaoblené s polomerom krivosti nepresahujúcim 250 mm. Únikový prielez Otvor únikového prielezu Plocha (mm2) 400 000 Do tejto plochy musí byť možné vpísať obdĺžnik s rozmermi 500 mm × 700 mm

7.6.3.2. Vozidlá s kapacitou nepresahujúcou 22 cestujúcich môžu spĺňať buď požiadavky uvedené v bode 7.6.3.1, alebo požiadavky uvedené v bode 1.1 prílohy 7.

7.6.4. Technické požiadavky na všetky prevádzkové dvere

7.6.4.1. Ak vozidlo stojí, musia byť všetky prevádzkové dvere ľahko otvárateľné zvnútra a zvonku vozidla (no nie nevyhnutne, ak je vozidlo v pohybe). Táto požiadavka sa však nesmie chápať tak, že vylučuje možnosť uzamknutia dvier zvonku za predpokladu, že dvere môžu byť vždy otvorené zvnútra.

7.6.4.2. Každý ovládač alebo zariadenie na otváranie prevádzkových dvier zvonku sa musí nachádzať od 1 000 do 1 500 mm nad zemou a maximálne 500 mm od dverí. Vo vozidlách triedy I, II a III každý ovládač alebo zariadenie na otváranie prevádzkových dvier zvnútra sa musí nachádzať od 1 000 do 1 500 mm nad horným povrchom podlahy alebo schodu, ktorý je najbližšie k ovládaču a maximálne 500 mm od dverí. To sa nevzťahuje na ovládače umiestnené v priestore pre vodiča.

7.6.4.3. Každé jednodielne ručne ovládané prevádzkové dvere, ktoré sú zavesené alebo otočné, musia byť zavesené alebo uložené tak, aby otvorené dvere, pokiaľ prídu za pohybu vozidla vpred do styku s nehybným predmetom, mali tendenciu sa zatvoriť.

7.6.4.4. Ak sú na ručne ovládaných dverách namontované zámky so západkou, zámky musia mať dve blokovacie polohy.

7.6.4.5. Na vnútornej strane prevádzkových dverí nesmie byť žiadne zariadenie, ktorého účelom je prikryť vnútorné schodíky, keď sú dvere zatvorené. To nevylučuje, aby, ak sú dvere zatvorené, bol vo vyústení schodiska systém otvárania dverí alebo iné zariadenie upevnené na vnútornú stranu takých dvier, ktoré nerozširujú podlahu, na ktorej môžu stáť cestujúci. Tento mechanizmus a zariadenie by nemali ohrozovať cestujúcich.

7.6.4.6. Ak vodič nemá dostatočný priamy výhľad, musia byť namontované optické alebo iné zariadenia, ktoré mu umožňuje vidieť zo svojho sedadla prítomnosť cestujúceho v bezprostrednej blízkosti každých bočných prevádzkových dverí zvnútra alebo zvonku, ak nejde o automaticky ovládané prevádzkové dvere.

V prípade prevádzkových dverí v zadnej stene vozidla s kapacitou nepresahujúcou 22 cestujúcich je táto požiadavky splnená vtedy, keď vodič môže zistiť prítomnosť osoby vysokej 1,3 m, ktorá stojí 1 m za vozidlom.

7.6.4.7. Každé dvere, ktoré sa otvárajú do vnútra vozidla, musia byť spolu s ich mechanizmom konštruované tak, aby ich pohyb nemohol byť príčinou zranenia cestujúcich za normálnych podmienkach použitia. Ak je to nevyhnutné, musí byť namontované ochranné zariadenie.

7.6.4.8. Ak sú prevádzkové dvere umiestnené v blízkosti dvier toalety alebo iného vnútorného priestoru, musia byť prevádzkové dvere zabezpečené proti akejkoľvek neúmyselnej manipulácii. Táto požiadavka však neplatí, ak sú dvere automaticky uzamknuté pri pohybe vozidla pri rýchlosti nad 5 km/h.

7.6.4.9. V prípade vozidiel s kapacitou nepresahujúcou 22 cestujúcich, v ktorých sú prevádzkové dvere umiestnené v zadnej stene vozidla, sa tieto dvere nesmú otvoriť v uhle väčšom než 115o ani menšom než 85o a keď sú otvorené, musia sa automaticky udržať v tejto polohe. To nevylučuje možnosť prekročiť tieto limity v prípade, že je to potrebné z hľadiska bezpečnosti; napríklad umožniť cúvanie oproti vysokej plošine na účely nakladania alebo otvoriť dvere na 270o, aby bola uvoľnená nakladacia plocha za vozidlom.

7.6.5. Dodatočné technické požiadavky na mechanicky ovládané prevádzkové dvere

7.6.5.1. V prípade núdze musí by možné u stojaceho vozidla zvnútra otvoriť všetky mechanicky ovládané prevádzkové dvere (nie je to však nevyhnutné, keď je vozidlo v pohybe), a pokiaľ nie sú dvere zamknuté, musí byť možné otvoriť ich zvonku ovládačmi, ktoré nezávisle na tom, či je napájanie v činnosti alebo nie:

7.6.5.1.1. sú nadradené všetkým ostatným ovládačom dverí;

7.6.5.1.2. v prípade vnútorných ovládačov sú umiestnené na dverách alebo do 300 mm od nich, vo výške minimálne 1 600 mm nad prvým schodom;

7.6.5.1.3. sú ľahko viditeľné a jednoznačne identifikovateľné, keď sa osoby približujú k dverám a keď pred nimi stoja, a ak doplňujú normálne ovládače otvárania, sú zreteľne označené ako zariadenia používané v prípade núdze;

7.6.5.1.4. môžu byť ovládané jednou osobou stojacou bezprostredne pred dverami;

7.6.5.1.5. môžu dvere otvoriť alebo umožniť, že sa dvere dajú ľahko otvoriť rukou;

7.6.5.1.6. môžu byť chránené zariadením, ktoré sa môže ľahko odstrániť alebo rozbiť, aby sa získal prístup k núdzovému ovládaču; ovládanie núdzového ovládača alebo odstránenie ochranného krytu nad ovládačom musí byť oznámené vodičovi zvukove, ako aj vizuálne, a

7.6.5.1.7. v prípade dvier ovládaných vodičom, ktoré nespĺňajú požiadavky bodu 7.6.5.6.2, sa po tom, čo boli otvorené a vrátené späť do svojej normálnej polohy, nesmú dvere opäť zavrieť dovtedy, kým vodič následne nepoužije zatvárací ovládač.

7.6.5.2. Môže sa použiť zariadenie, ktoré ovláda vodič zo svojho sedadla a ktoré deaktivuje vonkajšie núdzové ovládače na účely uzamknutia prevádzkových dvier zvonku. V tomto prípade musia byť vonkajšie núdzové ovládače automaticky znovu uvedené do činnosti buď naštartovaním motora, alebo skôr, než vozidlo dosiahne rýchlosť 20 km/h. Následná deaktivácia vonkajších núdzových ovládačov však nesmie nastať automaticky, ale musí si vyžadovať ďalší zásah vodiča.

7.6.5.3. Každé vodičom ovládané prevádzkové dvere musia byť ovládateľné vodičom sediacim na sedadle vodiča s použitím ovládačov, ktoré sú s výnimkou prípadu nožného ovládania, zreteľne a jednoznačne označené.

7.6.5.4. Každé mechanicky ovládané prevádzkové dvere musia uviesť do činnosti optické oznamovače, ktoré musí vodič sediaci v normálnej polohe pri riadení pri ľubovoľných okolitých svetelných podmienkach zreteľne vidieť tak, aby ho varovali, že určité dvere nie sú úplne uzavreté. Tieto oznamovače musia signalizovať vždy, keď sa tuhá konštrukcia dverí nachádza v polohe medzi úplne otvorenou polohou a bodom vzdialeným 30 mm od úplne uzavretej polohy. Jeden oznamovač môže slúžiť pre jedny alebo viaceré dvere. Žiadny takýto oznamovač však nesmie byť namontovaný pre predné prevádzkové dvere, ktoré nespĺňajú požiadavky bodov 7.6.5.6.1.1 a 7.6.5.6.1.2.

7.6.5.5. Pokiaľ má vodič k dispozícii ovládače na otváranie a zatváranie mechanicky ovládaných prevádzkových dvier, musia byť tieto ovládače také, aby vodičovi umožnili zmeniť smer pohybu dvier kedykoľvek počas ich otvárania alebo zatvárania.

7.6.5.6. Konštrukcia a systém ovládania každých mechanicky ovládaných prevádzkových dvier musia byť také, aby cestujúci nemohol byť poranený alebo zachytený dverami pri ich zatváraní.

7.6.5.6.1. Táto požiadavka sa považuje za splnenú, ak sú splnené dve nasledujúce požiadavky:

7.6.5.6.1.1. Prvou požiadavkou je, aby v ľubovoľnom bode merania popísanom v prílohe 6 pri zatváraní dverí a pri reakcii proti sile stisnutia nepresahujúcej 150 N sa dvere automaticky znova otvorili do svojej úplne otvorenej polohy a s výnimkou automaticky ovládaných dverí zostali trvalo otvorené do momentu nového pôsobenia na ovládač zatvárania. Sila stlačenia sa môže merať ľubovoľnou metódou zodpovedajúcou požiadavkám príslušného orgánu. Pokyny sú uvedené v prílohe 6 k tomuto predpisu. Špičková sila môže byť počas krátkeho časového úseku vyššia než 150 N za predpokladu, že neprekročí 300 N. Systém opätovného otvorenia sa môže kontrolovať pomocou skúšobnej tyče, ktorá má v priereze 60 mm × 30 mm s polomermi zaoblenia hrán 5 mm.

7.6.5.6.1.2. Druhá požiadavka je taká, že kedykoľvek je medzi dvere zovreté zápästie alebo prsty cestujúcich:

7.6.5.6.1.2.1. buď sa dvere, s výnimkou automaticky ovládaných prevádzkových dverí, automaticky znovu otvoria do svojej úplne otvorenej polohy a zostanú trvalo otvorené do doby nového pôsobenia na ovládač zatvárania, alebo

7.6.5.6.1.2.2. zápästie alebo prsty sa môžu ľahko vytiahnuť z dverí bez rizika poranenia cestujúceho. Splnenie tejto požiadavky sa môže kontrolovať rukou alebo pomocou skúšobnej tyče uvedenej v bode 7.6.5.6.1.1, zúženej na jednom konci v dĺžke 300 mm z hrúbky 30 mm na hrúbku 5 mm. Tyč nesmie byť vyleštená alebo natretá mazivom. Pokiaľ dvere tyč zovrú, musí byť možné tyč ľahko vybrať, alebo

7.6.5.6.1.2.3. dvere zostanú v polohe umožňujúcej voľný priechod skúšobnej tyče s prierezom 60 mm × 20 mm a s polomerom zaoblenia hrán 5 mm. Táto poloha nesmie byť ďalej ako 30 mm od úplne uzavretej polohy.

7.6.5.6.2. V prípade predných prevádzkových dverí sa požiadavka podľa bodu 7.6.5.6. považuje za splnenú, ak dvere:

7.6.5.6.2.1. spĺňajú požiadavky podľa bodov 7.6.5.6.1.1 a 7.6.5.6.1.2, alebo

7.6.5.6.2.2. sú vybavené mäkkými okrajmi; tieto okraje však nesmú byť tak mäkké, aby, pokiaľ sú dvere uzavreté okolo skúšobnej tyče podľa bodu 7.6.5.6.1.1, bola tuhá konštrukcia dvier v úplne uzavretej polohe.

7.6.5.7. Ak sú mechanicky ovládané prevádzkové dvere držané v uzavretej polohe iba trvalým napájaním, musí sa použiť optické varovné zariadenie, ktoré informuje vodiča o každej poruche v dodávke energie do dvier.

7.6.5.8. Ak je namontované zariadenie zamedzujúce naštartovanie, musí byť účinné iba pri rýchlostiach menších než 5 km/h a pri prekročení tejto rýchlosti musí byť neúčinné.

7.6.5.9. Ak nie je namontované zariadenie zamedzujúce naštartovaniu, musí sa uviesť do činnosti zvuková výstraha vodičovi, ak sa vozidlo rozbieha z kľudu a mechanicky ovládané prevádzkové dvere nie sú úplne zavreté. Toto zvukové výstražné zariadenie sa musí uviesť do činnosti pri rýchlosti vyššej než 5 km/h u dverí, ktoré spĺňajú požiadavky podľa bodu 7.6.5.6.1.2.3.

7.6.6. Dodatočné technické požiadavky na automaticky ovládané prevádzkové dvere

7.6.6.1. Aktivácia ovládačov otvárania

7.6.6.1.1. S výnimkou ustanovení bodu 7.6.5.1 musí ovládače otvárania všetkých automaticky ovládaných prevádzkových dvier aktivovať a deaktivovať len vodič zo svojho sedadla.

7.6.6.1.2. Aktivácia a deaktivácia môžu byť buď priame pomocou vypínača alebo nepriame, napríklad otvorením a uzavretím predných prevádzkových dverí.

7.6.6.1.3. Aktivácia ovládačov otvárania vodičom musí byť indikovaná vo vnútri vozidla a pokiaľ sú dvere otvárané zvonku, takisto zvonka vozidla; indikátor (napr. osvetlené tlačidlo, osvetlená značka) musí byť na dverách alebo v blízkosti dvier, ku ktorým patrí.

7.6.6.1.4. V prípade priamej aktivácie pomocou vypínača musí byť funkčný stav systému zreteľne indikovaný vodičovi napríklad polohou vypínača alebo kontrolkou alebo osvetleným vypínačom. Vypínač musí byť špeciálne označený a umiestnený tak, aby nemohol byť zamenený so žiadnym iným ovládačom.

7.6.6.2. Otváranie automaticky ovládaných prevádzkových dvier

7.6.6.2.1. Po aktivácii ovládačov otvárania vodičom musia mať cestujúci možnosť otvoriť dvere takto:

7.6.6.2.1.1. zvnútra, napríklad stlačením tlačidla alebo prejdením svetelnou bariérou, a

7.6.6.2.1.2. zvonku, s výnimkou dverí určených iba pre východ a takto označených, napríklad stlačením osvetleného tlačidla, tlačidla pod osvetlenou značkou alebo podobným zariadením označeným vhodným návodom.

7.6.6.2.2. Stlačenie tlačítok uvedených v bode 7.6.6.2.1.1. a použitie prostriedkov komunikácie s vodičom uvedených v bode 7.7.9.1. môže odoslať signál, ktorý sa uloží do pamäti a ktorý po aktivácii ovládača otvárania vodičom otvorí dvere.

7.6.6.3. Uzatváranie automaticky otváraných prevádzkových dverí

7.6.6.3.1. Otvorené automaticky ovládané prevádzkové dvere sa musia opäťautomaticky zatvoriť po uplynutí daného časového intervalu. Ak niektorý cestujúci vstupuje alebo opúšťa vozidlo počas tohto časového intervalu, bezpečnostné zariadenie (napr. nášľapný kontakt, svetelná bariéra, jednocestný priechod) musí zabezpečiť, aby sa časový interval do uzavretia dvier dostatočne predĺžil.

7.6.6.3.2. Ak cestujúci vstupuje do vozidla alebo z neho vystupuje, zatiaľ čo sa dvere zatvárajú, musí byť proces zatvárania automaticky prerušený a dvere sa musia vrátiť do otvorenej polohy. Zmena chodu dvier môže byť riadená jedným zo zariadení uvedených v bode 7.6.6.3.1 alebo iným zariadením.

7.6.6.3.3. Dvere, ktoré sa automaticky uzavreli podľa bodu 7.6.6.3.1, sa musia dať opäť cestujúcim otvoriť podľa bodu 7.6.6.2; neplatí to v prípade, keď vodič deaktivoval ovládače otvárania.

7.6.6.3.4. Po deaktivácii ovládačov automaticky riadených prevádzkových dverí vodičom, musia sa otvorené dvere zatvoriť podľa bodov 7.6.6.3.1 a 7.6.6.3.2.

7.6.6.4. Zabránenie procesu automatického zatvárania dverí určených na špeciálne účely, napr. pre cestujúcich s detskými kočíkmi, cestujúcich so zníženou pohyblivosťou atď.

7.6.6.4.1. Vodič musí mať možnosť zabrániť procesu automatického zatvárania špeciálnym ovládačom. Cestujúci musí mať takisto možnosť zabrániť procesu automatického zatvárania stlačením špeciálneho tlačidla.

7.6.6.4.2. Zabránenie procesu automatického zatvárania musí byť indikované vodičovi napr. vizuálnym oznamovačom.

7.6.6.4.3. Zrušenie zmeny chodu procesu automatického zatvárania môže vykonať len vodič.

7.6.6.4.4. Bod 7.6.6.3 sa vzťahuje na následné zatvorenie dvier.

7.6.7. Technické požiadavky na núdzové dvere

7.6.7.1. Ľahké otváranie núdzových dverí stojaceho vozidla musí byť možné znútra i zvonku vozidla. Táto požiadavka sa však nesmie vysvetľovať tak, že bráni možnosti uzamknutia dverí zvonku za predpokladu, že dvere sa môžu vždy otvoriť zvnútra použitím normálneho otváracieho mechanizmu.

7.6.7.2. Núdzové dvere počas ich používania na núdzové účely nesmú byť ovládané mechanicky okrem prípadu, keď sa dvere po aktivácii ovládača predpísaného v bode 7.6.5.1 a vrátení do jeho normálnej polohy dvere opäť nezatvoria dovtedy, kým vodič nestlačí ovládač zatvárania. Dvere nesmú byť posuvné s výnimkou vozidiel s kapacitou nepresahujúcou 22 cestujúcich. V prípade týchto vozidiel sa posuvné dvere, u ktorých sa preukázalo, že sa môžu otvoriť bez použitia nástrojov po skúške čelným nárazom na prekážku v súlade s predpisom č. 33, môžu uznať ako núdzové dvere.

7.6.7.3. Každý ovládač alebo zariadenie na otváranie núdzových dverí zvonku sa musí nachádzať 1 000 až 1 500 mm nad zemou a maximálne 500 mm od dverí. Vo vozidlách triedy I, II a III každý ovládač alebo zariadenie na otváranie núdzových dvier zvnútra sa musí nachádzať 1 000 až 1 500 mm nad horným povrchom podlahy alebo schodu, ktorý je najbližšie k ovládaču, a maximálne 500 mm od dverí. To sa nevzťahuje na ovládače umiestnené v priestore pre vodiča.

7.6.7.4. Závesné núdzové dvere montované na boku vozidla musia byť zavesené na ich prednej hrane a musia sa otvárať smerom von. Zadržiavacie pásy, reťaze alebo iné zadržiavacie zariadenia sú prípustné iba za predpokladu, že nebránia otvoreniu dverí do uhla najmenej 100o a ponechávajú ich otvorené v tejto polohe. Ak je zabezpečená dostatočná svetlá šírka prístupovej cesty k núdzovým dverám, požiadavka na minimálny uhol 100o neplatí.

7.6.7.5. Núdzové dvere musia byť zabezpečené pred neúmyselným použitím. Táto požiadavka však neplatí, ak sa núdzové dvere automaticky uzamknú, keď sa vozidlo pohybuje rýchlosťou vyššou než 5 km/h.

7.6.7.6. Všetky núdzové dvere musia byť vybavené zvukovým zariadením, ktoré upozorňuje vodiča, keď nie sú dvere bezpečne zavreté. Výstražné zariadenie musí byť ovládané pohybom západky dverí alebo pohybom držiaka dverí a nie pohybom samotných dverí.

7.6.8. Technické požiadavky na núdzové okná

7.6.8.1. Všetky zavesené alebo vysúvacie núdzové okná sa musia otvárať smerom von. Vysúvací typ sa pri otváraní nesmie dať úplne oddeliť od vozidla. Mechanizmus vysúvacieho okna musí byť taký, aby účinne bránil neúmyselnému vysadeniu okna.

7.6.8.2. Každé núdzové okno musí:

7.6.8.2.1. dať ľahko a okamžite obsluhovať zvnútra i zvonku vozidla pomocou zariadenia uznaného ako vyhovujúce, alebo

7.6.8.2.2. byť zhotovené z ľahko rozbitného bezpečnostného skla. To vylučuje použitie tabúľ z vrstveného skla alebo z plastickej látky. Blízko každého núdzového okna musí byť zariadenie ľahko prístupné osobe vo vnútri vozidla, ktorým je možné okno rozbiť.

7.6.8.3. Každé núdzové okno, ktoré môže byť zamknuté z vonkajšej strany, musí byť konštruované tak, aby mohlo byť kedykoľvek otvorené zvnútra vozidla.

7.6.8.4. Ak je núdzové okno zavesené horizontálne na hornej strane, musí byť vybavené vhodným mechanizmom, ktorý ho udržiava otvorené. Každé zavesené núdzové okno musí fungovať tak, aby nebránilo vo voľnom priechode zvnútra alebo zvonku vozidla.

7.6.8.5. Výška spodného okraja bočného núdzového okna od úrovne podlahy bezprostredne pod ním (okrem akýchkoľvek miestnych zmien, ako je prítomnosť krytu kolesa alebo prevodovej skrine), nesmie byť väčšia než 1 200 mm ani menšia než 650 mm v prípade zaveseného núdzového okna alebo 500 mm v prípade okna s rozbitným sklom.

Avšak v prípade zaveseného núdzového okna môže byť výška spodného okraja znížená na minimum 500 mm za predpokladu, že okenný otvor je vybavený až do výšky 650 mm ochranným zariadením zabraňujúcim možnosti vypadnutia cestujúceho z vozidla. Tam, kde je okenný otvor vybavený ochranným zariadením, nesmie byť okenný otvor nad ochranným zariadením menší, než sú minimálne rozmery predpísané pre núdzové okno.

7.6.8.6. Každé zavesené núdzové okno, ktoré nie je jasne viditeľné zo sedadla vodiča, musí byť vybavené zvukovým výstražným zariadením upozorňujúcim vodiča, že okno nie je úplne zatvorené. Toto zariadenie musí byť uvedené do činnosti pohybom západky okna a nie pohybom samotného okna.

7.6.9. Technické požiadavky na únikové prielezy

7.6.9.1. Každý únikový prielez sa musí otvárať tak, aby nebránil voľnému priechodu zvnútra alebo zvonku vozidla.

7.6.9.2. Strešné únikové prielezy musia byť vysunuteľné, vyklopiteľné alebo musia byť vyrobené z rozbitného bezpečnostného skla. Podlahové únikové prielezy musia byť buď vyklopiteľné, alebo vysunuteľné a musia byť vybavené zvukovým výstražným zariadením upozorňujúcim vodiča, že prielez nie je bezpečne zatvorený. Toto zariadenie musí aktivovať západka podlahového únikového prielezu a nie samotný pohyb únikového prielezu. Podlahové únikové prielezy musia byť zabezpečené proti neúmyselnému otvoreniu. Táto požiadavka však neplatí, ak sa podlahový únikový prielez automaticky uzamkne, keď sa vozidlo pohybuje rýchlosťou vyššou než 5 km/h.

7.6.9.3. Vysunuteľné typy sa nesmú pri otváraní úplne oddeliť od vozidla tak, aby únikový prielez nepredstavoval ohrozenie pre iných účastníkov cestnej premávky. Mechanizmus vysunuteľného únikového prielezu musí byť taký, aby účinne zabránil neúmyselnému otvoreniu. Podlahové únikové prielezy sa musia sklápať dovnútra priestoru pre cestujúcich.

7.6.9.4. Vyklopiteľné únikové prielezy sa musia otvárať pozdĺž okraja smerom k prednej alebo zadnej časti vozidla a uhol otvárania musí byť aspoň 100o. Vyklopiteľné podlahové únikové prielezy sa musia otvárať dovnútra priestoru pre cestujúcich.

7.6.9.5. Únikové prielezy sa musia ľahko otvoriť alebo odstrániť zvnútra i zvonku. Táto požiadavka sa však nesmie chápať tak, že je vylúčená možnosť uzamknúť únikový prielez za účelom zabezpečenia vozidla, ktoré je bez dozoru, a to za predpokladu, že únikový prielez môže byť kedykoľvek otvorený alebo odstránený zvnútra použitím normálneho otváracieho alebo uvoľňovacieho mechanizmu. V prípade ľahko rozbitného materiálu musí byť blízko každého únikového prielezu zariadenie ľahko prístupné osobe vo vnútri vozidla, ktorým je možné kryt prielezu rozbiť.

7.6.10. Technické požiadavky na zasúvateľné schodíky

Ak sú namontované zasúvateľné schodíky, musia spĺňať tieto požiadavky:

7.6.10.1. činnosť zasúvateľných schodíkov môže byť zosynchronizovaná so zodpovedajúcimi prevádzkovými alebo núdzovými dverami;

7.6.10.2. ak sú dvere zavreté, žiadna časť zasúvateľného schodíka nesmie prečnievať cez susediaci obrys karosérie o viac než 10 mm;

7.6.10.3. ak sú dvere otvorené a zasúvateľný schodík je vo vysunutej polohe, musí jeho plocha spĺňať požiadavky bodu 7.7.7 tejto prílohy;

7.6.10.4. ak sú schodíky mechanicky ovládané, nesmie byť možné, aby sa vozidlo dalo z pokoja do pohybu vlastnou silou, keď je schodík vo vysunutej polohe. V prípade ručne ovládaného schodíka musí vodiča upozorniť na jeho neúplné zasunutie zvukový signál;

7.6.10.5. ak sú schodíky mechanicky ovládané, nesmie byť možné vysunúť schodík za pohybu vozidla. Ak zlyhá zariadenie, ktoré ovláda schodíky, musia sa schodíky zasunúť a zostať v zasunutej polohe. V prípade takejto poruchy alebo v prípade poškodenia alebo blokovania schodíkov nesmie však byť znemožnená činnosť príslušných dverí;

7.6.10.6. ak na zasúvateľnom, mechanicky ovládanom schodíku stojí cestujúci, nesmie byť možné zatvoriť príslušné dvere. Splnenie tejto požiadavky sa overí umiestnením hmotnosti 15 kg predstavujúcej malé dieťa do stredu schodíka. Táto požiadavka neplatí pre žiadne dvere v priamom zornom poli vodiča;

7.6.10.7. pohyb zasúvateľných schodíkov nesmie spôsobiť telesné zranenie cestujúcim alebo osobám čakajúcim na zástavke autobusu;

7.6.10.8. rohy zasúvateľných schodíkov smerujúce dopredu alebo dozadu musia byť zaoblené s polomerom minimálne 5 mm; hrany musia byť zaoblené s polomerom minimálne 2,5 mm;

7.6.10.9. ak sú dvere pre cestujúcich otvorené, musí byť zasúvateľný schodík bezpečne udržiavaný vo vysunutej polohe. Ak sa umiestni na stred jednoduchého schodíka hmotnosť 136 kg alebo 272 kg na stred dvojitého schodíka, nesmie priehyb v žiadnom bode schodíka presiahnuť 10 mm.

7.6.11. Označenia

7.6.11.1. Každý núdzový východ musí byť vo vnútri a zvonku vozidla označený nápisom „Núdzový východ“ prípadne doplneným medzinárodným symbolom.

7.6.11.2. Núdzové ovládače prevádzkových dverí a všetkých núdzových východov musia byť označené vo vnútri a zvonku vozidla alebo príslušným symbolom alebo zrozumiteľne formulovaným nápisom.

7.6.11.3. Na každom ovládači núdzového východu alebo v jeho blízkosti musia byť umiestnené jasné pokyny na jeho ovládanie.

7.6.11.4. Jazyk, v ktorom majú byť slovné označenia podľa bodov 7.6.11.1 až 7.6.11.3 napísané, stanoví homologizačný orgán so zreteľom na štát/štáty v ktorom/ktorých žiadateľ chce vozidlo uviesť na trh a v prípade potreby v spolupráci s príslušnými orgánmi príslušného(-ých) štátu(-ov). Ak orgán štátu/štátov, v ktorom/ktorých má byť vozidlo registrované, zmenil jazyk, táto zmena nemá za následok nový proces homologizácie.

7.7. Vnútorné usporiadanie

7.7.1. Prístup k prevádzkovým dverám (pozri prílohu 4 obrázok 1)

7.7.1.1. Voľný priestor rozprestierajúci sa dovnútra vozidla od bočnej strany, v ktorej sú namontované dvere, musí umožniť voľný priechod vertikálneho pravouhlého panelu hrubého 20 mm, širokého 400 mm a vysokého 700 mm nad podlahou, nad ktorým je symetricky umiestnený druhý panel široký 550 mm; výška druhého panelu musí spĺňať požiadavky stanovené pre príslušnú triedu vozidla. Tento dvojitý panel musí byť udržiavaný rovnobežne s otvorom dverí a posúvaný z východiskovej polohy, v ktorej je rovina plochy najbližšej voči vnútrajšku vozidla dotyčnicou k najvzdialenejšej hrane otvoru, do polohy, v ktorej sa dotýka prvého schodu, a potom sa musí udržiavať kolmo k pravdepodobnému smeru pohybu osoby používajúcej vchod.

7.7.1.2. Výška horného pravouhlého panelu je pre zodpovedajúcu triedu a kategóriu vozidla uvedená v tabuľke nižšie. Ako alternatíva sa môže použiť lichobežníkový prierez s výškou 500 mm, tvoriaci prechod medzi šírkou horného a dolného panelu. V tomto prípade musí byť celková výška pravouhlého prierezu a tohto lichobežníkového prierezu horného panelu 1 100 mm pre všetky triedy vozidiel s kapacitou nad 22 cestujúcich a 950 mm pre triedy vozidiel s kapacitou nepresahujúcou 22 cestujúcich.







Trieda vozidla Výška horného panelu (mm) (rozmer „A“, obrázok 1) Celková výška Šírka Alternatívny lichobežníkový prierez Trieda A (*1) 950 950 1 650 550 (*2) Trieda B (*1) 700 950 1 400 Trieda I 1 100 1 100 1 800 Trieda II 950 1 100 1 650 Trieda III 850 1 100 1 550 ( *1 ) U vozidiel s kapacitou nepresahujúcou 22 cestujúcich môže byť spodný panel posunutý vo vzťahu k hornému panelu za predpokladu, že je to v rovnakom smere. ( *2 ) Šírka horného panelu sa môže na vrchu znížiť na 400 mm, ak sa do toho zahrnie skosenie neodchyľujúce sa od horizontály o viac než 30o.

7.7.1.3. Ak sa os tohto dvojitého panelu posunie na vzdialenosť 300 mm od svojej východiskovej polohy a dvojitý panel sa dotkne povrchu schodíka, panel musí byť udržiavaný v tejto polohe.

7.7.1.4. Valcová figurína (pozri prílohu 4 obrázok 6) použitá na skúšanie svetlosti uličky sa potom musí presunúť z východiskovej polohy v uličke v smere pravdepodobného pohybu osoby opúšťajúcej vozidlo, kým os valcovej figuríny nedosiahne vertikálnu rovinu prechádzajúcu hornou hranou najvyššieho schodíka, alebo kým sa rovina dotýkajúca sa horného valca nedotkne dvojitého panelu, podľa toho, čo nastane skôr, a v tejto polohe sa musí figurína udržať (pozri prílohu 4 obrázok 2).

7.7.1.5. Medzi valcovou figurínou v polohe stanovenej podľa bodu 7.7.1.4 a dvojitým panelom v polohe stanovenej podľa bodu 7.7.1.3 musí zostať voľný priestor, ktorého horné a dolné limity sú uvedené na obrázku 2 v prílohe 4. Tento voľný priestor musí umožňovať voľný priechod vertikálneho panelu, ktorého tvar a rozmery sú totožné ako u valcového tvaru (bod 7.7.5.1), stredný prierez a hrúbka nie sú väčšie než 20 mm. Tento panel sa presúva od dotykovej polohy valcového formy v pravdepodobnom smere pohybu osoby používajúcej vstup, až kým sa jeho vonkajšia strana nedostane do styku s vnútornou stranou dvojitého panelu, dotýkajúc sa roviny alebo rovín definovaných hornými hranami schodu (pozri prílohu 4 obrázok 2).

7.7.1.6. Voľný priechod pre túto figurínu nezahŕňa žiadny priestor do 300 mm pred ktoroukoľvek nestlačenou sedačkou sedadla orientovaného dopredu alebo dozadu alebo 225 mm v prípade sedadiel montovaných nad podbehom kolies, a to do výšky sedačky sedadla.

7.7.1.7. V prípade sklápacieho sedadla sa tento priestor stanoví so sedadlami v polohe ich používania.

7.7.1.8. Sklápacie sedadlo pre posádku v polohe jeho použitia však môže prístupové priechody k prevádzkovým dverám blokovať za predpokladu, že:

7.7.1.8.1. je jasne označené vo vozidle samotnom, ako aj v oznamovacom formulári (pozri dodatok 1), že sedadlo je určené len pre posádku;

7.7.1.8.2. keď sa nepoužívané sedadlo automaticky sklopí do polohy potrebnej na splnenie požiadaviek bodov 7.7.1.1 alebo 7.7.1.2 a 7.7.1.3, 7.7.1.4 a 7.7.1.5;

7.7.1.8.3. dvere nie sú považované za povinný východ na účely bodu 7.6.1.4, a

7.7.1.8.4. keď je sedadlo v polohe používania alebo v polohe sklopenej, žiadna jeho časť sa nesmie nachádzať pred vertikálnou rovinou prechádzajúcou stredom sedačky sedadla vodiča v jeho polohe posunutej najviac dozadu a stredom vonkajšieho spätného zrkadla, namontovaného na opačnej strane vozidla.

7.7.1.9. V prípade vozidiel s kapacitou nepresahujúcou 22 cestujúcich sa východ a priechod k nemu považujú za voľné, ak:

7.7.1.9.1. merané rovnobežne s pozdĺžnou osou vozidla je v každom bode svetlá výška minimálne 220 mm a v každom bode, ktorý je viac než 500 mm nad podlahou alebo schodíkmi, je svetlá výška minimálne 550 mm (príloha 4 obrázok 3);

7.7.1.9.2. merané kolmo k pozdĺžnej osi vozidla je svetlá výška minimálne 300 mm v každom bode a 550 mm v každom bode nachádzajúcom sa viac než 1 200 mm nad podlahou alebo schodmi alebo menej než 300 mm pod strechou (príloha 4 obrázok 4).

7.7.1.10. Rozmery prevádzkových dverí a núdzových dverí v bode 7.6.3.1 a požiadavky bodov 7.7.1.1 až 7.7.1.7, 7.7.2.1 až 7.7.2.3, 7.7.5.1 a 7.7.8.5 sa nevzťahujú na vozidlá triedy B s technicky prípustnou maximálnou hmotnosťou nepresahujúcou 3,5 t a s kapacitou nepresahujúcou 12 miest pre cestujúcich, v ktorých je z každého sedadla voľný prístup aspoň k dvom dverám.

7.7.1.11. Maximálny sklon podlahy v prístupovom priechode nesmie presiahnuť 5 %, merané s vozidlom s jeho pohotovostnou hmotnosťou, ktoré stojí na vodorovnom povrchu. Nesmie byť v činnosti žiadne zariadenie na zníženie podlahy.

7.7.2. Prístup k núdzovým dverám (pozri prílohu 4 obrázok 5)

Nasledujúce požiadavky sa nevzťahujú na dvere vodiča používané ako núdzový východ vo vozidlách s kapacitou nepresahujúcou 22 cestujúcich.

7.7.2.1. Voľný priestor medzi uličkou a otvorom núdzových dvier musí dovoliť voľný priechod zvislého valca s priemerom 300 mm a výškou 700 mm od podlahy a nesúceho druhý zvislý valec s priemerom 550 mm, pričom celková výška zostavy je 1 400 mm.

Priemer horného valca môže byť v hornej časti zmenšený na 400 mm, ak sa zahrnie skosenie neodchyľujúce sa od horizontálnej roviny o viac než 30o;

7.7.2.2. Základňa prvého valca musí ležať v medziach prečnievania druhého valca.

7.7.2.3. Keď sú pozdĺž tohto priechodu inštalované sklápacie sedadlá, je potrebné stanoviť voľný priechod pre valec so sedadlom v polohe používania.

7.7.2.4. Ako alternatíva k dvojitému valcu sa môže použiť meracie zariadenie opísané v bode 7.7.5.1 (pozri prílohu 4 obrázok 6).

7.7.3. Prístup k núdzovým oknám

7.7.3.1. Cez každé núdzové okno sa musí dať prestrčiť skúšobný kaliber z uličky von z vozidla.

7.7.3.2. Pohyb skúšobného kalibru musí byť v smere očakávaného pohybu cestujúceho opúšťajúceho vozidlo. Skúšobný kaliber sa musí udržiavať kolmo k tomuto smeru pohybu.

7.7.3.3. Skúšobný kaliber musí mať tvar tenkej dosky s rozmermi 600 mm × 400 mm s polomerom zaoblenia rohov 200 mm. V prípade núdzového okna v zadnej stene vozidla môže mať však skúšobný kaliber alternatívne rozmery 1 400 mm × 350 mm s polomerom zaoblenia rohov 175 mm.

7.7.4. Prístup k únikovým prielezom

7.7.4.1. Únikové prielezy v streche

7.7.4.1.1. S výnimkou vozidiel triedy I musí byť aspoň jeden únikový prielez umiestnený tak, aby sa štvorstenový zrezaný ihlan s uhlom steny 20o a výškou 1 600 mm dotýkal časti sedadla alebo ekvivalentnej podpery. Os ihlanu musí byť vertikálna a jeho menší prierez sa musí dotýkať plochy otvoru únikového prielezu. Podpery môžu byť sklápacie alebo pohyblivé za predpokladu, že sa môžu v polohe používania zablokovať. Táto poloha sa berie za základ pri overovaní.

7.7.4.1.2. Ak je hrúbka strešnej konštrukcie väčšia než 150 mm, menší prierez ihlanu sa musí dotýkať otvoru únikového prielezu v úrovni vonkajšieho povrchu strechy.

7.7.4.2. Únikové prielezy v podlahe

V prípade únikového prielezu v podlahe tento prielez musí umožniť priamy a voľný prístup k východu z vozidla a tam, kde je namontovaný, musí byť voľný priestor nad únikovým prielezom ekvivalentný výške uličky. Každý zdroj tepla alebo pohybujúce sa komponenty musia byť od ktorejkoľvek časti prielezu vzdialené aspoň 500 mm.

Skúšobným kalibrom v tvare tenkej dosky s rozmermi 600 mm × 400 mm s polomerom zaoblenia rohov 200 mm v horizontálnej polohe sa musí dať pohybovať z jednometrovej výšky nad podlahou až po podlahu.

7.7.5. Uličky (pozri prílohu 4 obrázok 6)

7.7.5.1. Uličky vo vozidle musia byť projektované a konštruované, aby umožňovali voľný priechod meracieho zariadenia, skladajúceho sa z dvoch súosových valcov s obráteným komolým kužeľom medzi ne vloženým, pričom meracie zariadenie musí mať tieto rozmery (v mm):







Trieda I Trieda II Trieda III Trieda A Trieda B Priemer dolného valca „A“ 450 350 300 350 300 Výška dolného valca 900 900 900 900 900 Priemer horného valca „C“ 550 550 450 550 450 Výška horného valca „B“ 500 (*1) 500 (*1) 500 (*1) 500 (*1) 300 Celková výška „H“ 1 900 (*1) 1 900 (*1) 1 900 (*1) 1 900 (*1) 1 500 ( *1 ) Výška horného valca a tým aj celková výška sa môže znížiť o 100 mm v ktorejkoľvek časti uličky, ktorá sa nachádza za: a) priečnou vertikálnou rovinou situovanou 1,5 m pred osou zadnej nápravy (najprednejšia zadná náprava, ak má vozidlo viac než jednu zadnú nápravu) a b) priečnou vertikálnou rovinou situovanou na zadnej hrane prevádzkových dverí alebo najzadnejších prevádzkových dverí, ak má vozidlo viac než jedny prevádzkové dvere.

Priemer horného valca sa môže na vrchu znížiť na 300 mm, ak skosenie nie je odchýlené od horizontály o viac než 30o.

Meracie zariadenie môže prísť do styku s prípadnými závesnými držadlami alebo inými ohybnými predmetmi, ako sú napríklad komponenty bezpečnostných pásov, a odsúvať ich.

7.7.5.1.1 Ak nie je žiadny východ pred sedadlom alebo radom sedadiel:

7.7.5.1.1.1. v prípade sedadiel orientovaných dopredu musí predná hrana valcového meracieho zariadenia definovaného v bode 7.7.5.1 siahať minimálne k priečnej vertikálnej rovine dotýkajúcej sa najprednejšieho bodu operadiel najprednejšieho predného radu sedadiel a musí byť v tejto polohe zablokovaná. Od tejto roviny musí byť možné pohybovať panelom opísaným na obrázku 7 prílohy 4 tak, že vychádzajúc z polohy styku s valcovým meracím zariadením sa strana panelu smerujúca von z vozidla posunie dopredu o vzdialenosť 660 mm;

7.7.5.1.1.2. v prípade sedadiel orientovaných do strán musí predná časť valcového meracieho zariadenia siahať minimálne k priečnej rovine, ktorá sa kryje s vertikálnou rovinou prechádzajúcou stredom predného sedadla (príloha 4 obrázok 7);

7.7.5.1.1.3. v prípade sedadiel orientovaných dozadu musí predná časť valcového meracieho zariadenia siahať minimálne k priečnej zvislej rovine dotýkajúcej sa prednej časti sedačky predného radu alebo sedadla (príloha 4 obrázok 7).

7.7.5.2. U vozidiel triedy I sa môže priemer dolného valca zmenšiť zo 450 mm na 400 mm v ktorejkoľvek časti uličky, ktorá sa nachádza za:

7.7.5.2.1. priečnou vertikálnou rovinou situovanou 1,5 m pred osou zadnej nápravy (najprednejšia zadná náprava, ak má vozidlo viac než jednu zadnú nápravu) a

7.7.5.2.2. priečnou vertikálnou rovinou situovanou na zadnej hrane najzadnejších prevádzkových dverí.

7.7.5.3. U vozidiel triedy III môžu byť sedadlá po jednej alebo po oboch stranách uličky bočne pohyblivé, v tom prípade je možné zúžiť šírku uličky na hodnotu zodpovedajúcu priemeru dolného valca 220 mm pod podmienkou, že ovládačom každého sedadla, ľahko prístupným osobe stojacej v uličke, bude možné vrátiť sedadlo ľahko, a pokiaľ možno automaticky, do polohy zodpovedajúcej minimálnej šírke 300 mm, a to aj vtedy, keď je sedadlo zaťažené.

7.7.5.4. U kĺbových vozidiel musí byť meracie zariadenie definované v bode 7.7.5.1 schopné prejsť voľne cez kĺbovú časť. Žiadna časť poddajného krytu tejto časti, vrátane časti mechov, nesmie vyčnievať do uličky.

7.7.5.5. V uličkách môžu byť namontované schodíky. Šírka takýchto schodíkov nesmie byť menšia než šírka uličky pri hornom konci schodíkov.

7.7.5.6. Sklápacie sedadlá umožňujúce cestujúcim sedieť v uličke nie sú povolené.

7.7.5.7. Bočne posuvné sedadlá, ktoré v jednej polohe zasahujú do uličky nie sú povolené s výnimkou vozidiel triedy III a za podmienok predpísaných v bode 7.7.5.3.

7.7.5.8. V prípade vozidiel, na ktoré sa vzťahuje bod 7.7.1.9, ulička nie je nevyhnutná za predpokladu, že sa dodržia prístupové rozmery špecifikované v uvedenom bode.

7.7.5.9. Povrch uličiek a prístupových priechodov musí byť z protišmykového materiálu.

7.7.6. Sklon uličky

Sklon uličky meraný s nezaťaženým vozidlom na horizontálnom povrchu a s vypnutým zariadením na zníženie podlahy nesmie presahovať:

7.7.6.1. 8 % v prípade vozidiel triedy I, II alebo A;

7.7.6.2. (vyhradené)

7.7.6.3. 12,5 % v prípade vozidiel triedy III a B a

7.7.6.4. 5 % v prípade roviny kolmej na pozdĺžnu os vozidla.

7.7.7. Schody (pozri prílohu 4 obrázok 8)

7.7.7.1. Maximálna a minimálna výška s vypnutým zariadením na zníženie podlahy a minimálna hĺbka schodíkov pre cestujúcich v prevádzkových a núdzových dverách a vo vnútri vozidla musí by takáto:





Poznámka : 1. Pri dvojitých dverách sa schodíky v každej polovici prístupového priechodu považujú za samostatné. 2. Príloha 4 obrázok 8, rozmer E nemusí byť rovnaký pre každý schodík.

7.7.7.1.1. Akýkoľvek prechod zo zníženej uličky do priestoru na sedenie sa nepovažuje za schodík. Avšak vertikálna vzdialenosť medzi povrchom uličky a podlahou priestoru na sedenie nesmie presahovať 350 mm.

7.7.7.2. Na účely bodu 7.7.7 sa výška schodíka meria v strede jeho šírky. Okrem toho výrobcovia môžu špecificky zohľadniť prístup pre cestujúcich so zníženou pohyblivosťou, najmä pokiaľ ide o výšku schodíka, ktorá by mala byť čo najmenšia.

7.7.7.3. Výška prvého schodíka od zeme sa meria s vozidlom stojacim na rovnej ploche s pohotovostnou hmotnosťou podľa bodu 2.18 tohto predpisu, ktoré je vybavené pneumatikami nahustenými na tlak stanovený výrobcom pre maximálnu technicky prípustnú hmotnosť (M) uvedenú v bode 2.19 tohto predpisu.

7.7.7.4. Keď je k dispozícii viac než jeden schodík, môže každý schodík zasahovať 100 mm do oblasti vertikálneho priemetu ďalšieho schodíka a priemet hornej hrany na plochu schodíka pod ním musí byť vzdialený od jeho hrany aspoň 200 mm (pozri prílohu 4 obrázok 8), nábehy schodíkov musia byť konštruované tak, aby bolo minimalizované nebezpečenstvo zakopnutia a schodíky musia byť vyfarbené v kontrastnej farbe alebo farbách.

7.7.7.5. Šírka a tvar každého schodíka musia byť také, aby na uvedený schodík bolo možné umiestniť obdĺžnik stanovený v tabuľke nižšie a maximálne 5 % plochy príslušného obdĺžnika môže presahovať cez schodík. V prípade dvojitých dverí musí uvedenú požiadavku spĺňať každá polovica.







Počet cestujúcich > 22 ≤ 22 Plocha Prvý schodík (mm) 400 × 300 400 × 200 Ostatné schodíky (mm) 400 × 200 400 × 200

7.7.7.6. Povrch všetkých schodíkov musí byť z protišmykového materiálu.

7.7.7.7. Maximálny sklon schodíka v každom smere nesmie byť väčší než 5 % u nezaťaženého vozidla, ktoré stojí na hladkom a horizontálnom povrchu vo svojej normálnej jazdnej polohe (najmä s vypnutým zariadením na zníženie podlahy).

7.7.8. Sedadlá pre cestujúcich a priestor pre sediacich cestujúcich

7.7.8.1. Minimálna šírka sedadla

7.7.8.1.1. Minimálna šírka sedačky, rozmer F (príloha 4 obrázok 9), meraná od vertikálnej roviny prechádzajúcej stredom tohto miesta na sedenie, musí byť u:







triedy I, II, A, B 200 mm, triedy III 225 mm.

7.7.8.1.2. Minimálna šírka priestoru, ktorý má byť k dispozícii pre každé miesto na sedenie, rozmer G (príloha 4 obrázok 9), meraná od vertikálnej roviny prechádzajúcej stredom tohto miesta na sedenie vo výške od 270 mm do 650 mm nad nestlačenou sedačkou nesmie byť menšia než:







u jednotlivých sedadiel 250 mm u lavicového radu sedadiel pre dvoch alebo viacerých cestujúcich 225 mm

7.7.8.1.3. U vozidiel so šírkou 2,35 m alebo menej musí byť šírka disponibilného priestoru pre každé miesto na sedenie, meraná od vertikálnej roviny prechádzajúcej stredom tohto miesta na sedenie vo výške od 270 do 650 mm nad nestlačenou sedačkou 200 mm (pozri prílohu 4 obrázok 9A). V prípade zhody s týmto bodom neplatia požiadavky bodu 7.7.8.1.2.

7.7.8.1.4. U vozidiel s kapacitou nepresahujúcou 22 cestujúcich, v prípade sedadiel susediacich so stenou vozidla, disponibilný priestor vo svojej hornej časti nezahŕňa trojuholníkovú plochu širokú 20 mm a vysokú 100 mm (pozri prílohu 4 obrázok 10). Okrem toho sa priestor potrebný pre bezpečnostné pásy a ich ukotvenie a pre protislnečné clony považuje za vyňatý.

7.7.8.2. Minimálna hĺbka sedačky (rozmer K, pozri prílohu 4 obrázok 11)

Minimálna hĺbka sedačky je:

7.7.8.2.1. 350 mm vo vozidlách triedy I, A a B a

7.7.8.2.2. 400 mm vo vozidlách triedy II a triedy III.

7.7.8.3. Výška sedačky (rozmer H, pozri prílohu 4 obrázok 11)

Výška nestlačenej sedačky nad podlahou musí byť taká, aby vzdialenosť medzi podlahou a horizontálnou rovinou dotýkajúcou sa predného horného povrchu sedačky bola od 400 do 500 mm; táto výška sa však môže znížiť až na 350 mm v miestach podbehov kolies a motorového priestoru.

7.7.8.4. Vzdialenosť medzi sedadlami (pozri prílohu 4 obrázok 12)

7.7.8.4.1. V prípade sedadiel obrátených tým istým smerom, vzdialenosť medzi časťou stranou čalúnenia operadla sedadla a zadnou časťou čalúnenia operadla sedadla pred ním, meraná horizontálne a vo všetkých výškach nad podlahou medzi úrovňou vrcholu sedačky a bodom, ktorý je 620 mm nad podlahou, nesmie byť menšia než:







H trieda I, A a B 650 mm trieda II a III 680 mm

7.7.8.4.2. Meria sa vždy vo vertikálnej rovine prechádzajúcej osou jednotlivého miesta na sedenie, s nestlačenou sedačkou sedadla a čalúnením operadla sedadla.

7.7.8.4.3. Keď sú priečne sedadlá orientované proti sebe, nesmie byť minimálna vzdialenosť medzi prednými stranami čalúnenia operadla sedadiel menšia než 1 300 mm, merané v úrovni najvyšších bodov sedačky sedadla.

7.7.8.4.4. Merania sa vykonajú s operadlami sklápacích sedadiel a nastaviteľných sedadiel vodiča v ich normálnej polohe používania, špecifikovanej výrobcom.

7.7.8.4.5. Merania sa vykonajú s akýmkoľvek sklápacím stolom v jeho sklopenej polohe.

7.7.8.4.6. Sedadlá namontované na koľajničkách alebo na inom systéme, ktorý umožňuje operátorovi alebo používateľovi ľahko meniť usporiadanie interiéru vozidla, sa merajú v normálnej polohe používania špecifikovanej výrobcom v žiadosti o homologizáciu.

7.7.8.5. Priestor pre sediacich cestujúcich (pozri prílohu 4 obrázok 13)

7.7.8.5.1. Musí byť zabezpečený minimálny voľný priestor pred každým sedadlompre cestujúcich, ako je znázornené v prílohe 4 na obrázku 13. Operadlo každého predchádzajúceho sedadla alebo prepážky, ktorých obrys zodpovedá približne tejto sklonenej zadnej časti sedadla, môže zasahovať do tohto priestoru v súlade s bodom 7.7.8.4. V tomto priestore môžu byť umiestnené nohy sedadla za predpokladu, že pre nohy cestujúcich zostáva dostatočný priestor. V prípade sedadiel, ktoré sú vedľa sedadla vodiča vo vozidlác